cyanic-selkie/wikianc huggingface dataset:
呂據
呂據，字世議，吳大司馬範之次子也.
初拜副軍校尉，佐領軍事. 父卒，遷安軍中郎將. 數討山賊，諸深惡劇地，所擊皆破、隨太常潘浚討五溪，復有功. 朱然攻樊，據與朱異破城外圍，還拜偏將軍. 入補馬閒右部督，遷越騎校尉.
太元元年，大風，江水溢流，漸淹城門，大帝使視水，獨見據使人取大船以備害. 帝嘉之，拜蕩魏將軍. 帝寢疾，以據為太子右部督.
太子即位，拜右將軍. 魏出東興，據赴討有功. 明年，孫峻殺諸葛恪，遷據為驃騎將軍，平西宮事. 五鳳二年，假節，與峻等襲壽春. 太平元年，帥師侵魏，未及淮，聞孫峻死，以從弟孫綝自代，據大怒，引軍還，欲廢綝. 綝聞之，使中書奉詔，詔文欽、劉纂，唐咨等使取據，又遣從兄孫慮以都下兵逆據於江都. 左右勸據降魏，據曰：「恥為叛臣. 」遂自殺. 夷三族. "「吴大將孫峻、呂據、留贊等聞淮南亂，會文欽往，乃帥衆將欽徑至壽春；時誕諸軍已至，城不可攻，乃走. 」""「將被害諸葛恪、滕胤、呂據、王淳等家，重建墳墓，以表其忠. 其牽累流遠者，皆赦還鄉里. 丁奉重加封賞. 馳書報入成都. 後主劉禪遣使回賀，吳使薛珝答禮. 」""「綝急欲走時，早被武士擒下. 綝叩頭曰：『願徙交州歸田里. 』休叱曰：『爾何不徙滕胤、呂據、王淳耶？』命推下斬之. 」""「綝字子通，為人強暴，殺大司馬滕亂、將軍呂據、王惇等：因此權柄皆歸於綝. 吳主孫亮，雖然聰明，無可奈何. 」""「恪曰：『此論正合吾意. 公可就引三千水兵從江中去. 吾隨後令呂據、唐咨、劉纂各引一萬步兵，分三路來接應. 但聽連珠砲響，一齊進兵，吾自引大兵後至. 』」"
劉長卿
據
《唐才子傳·劉長卿》
深度
深度者，桌面作業系統也，武漢深之度所作，以蝶變爲基. 今其至新者，深度二十也. 其應用完備，視窗、安卓之軟體，亦可運行. 其桌面環境謂深度桌面環境，有二模式，謂時尚、謂高效. 時尚模式者，類乎蘋果作業系統，高效模式者，類乎視窗十. 其華美絢麗，他者鮮有所及.
分類:作業系統
生成
生成者，合乎律之最小也.
定義
集甲生域乙者，乙乃含甲之最小域也，曰甲生成域.
若甲生乙，曰甲為乙之生成集也.
高士廉
士廉少有器局，頗涉文史. 敏慧有度量，觀書一見成誦. 大業中，為治禮郎. 士廉妹先適隋右驍衛將軍長孫晟，晟卒，士廉迎妹及甥於家，恩情甚重. 見唐公李淵子世民，因以晟女妻焉，即文德皇后也. 兵部尚書斛斯政亡奔高句麗，士廉坐與交遊，謫為朱鳶主簿. 武德五年，士廉與交趾太守丘和上表歸唐，累遷雍州治中，預謀秦王世民誅隱太子. 秦王昇春宮，拜太子右庶子.
貞觀元年，擢拜侍中，封義興郡公，賜實封九百戶. 時黃門侍郎王珪有密表附士廉以聞，士廉寢而不言，坐是出為安州都督，轉益州大都督府長史. 設條教督勵風俗，五年，入為吏部尚書，進封許國公. 監修氏族志. 十二年，授申國公，拜尚書右僕射. 十六年，加授開府儀同三司. 十九年，太宗伐高句麗，皇太子治定州監國，士廉攝太子太傅. 二十一年薨，諡文獻.
漢孝昭皇帝
漢孝昭皇帝，諱弗陵. 漢武帝幼子也，母鉤弋夫人，太始二年生. 傳說懷胎十四月而生，朝臣以為陶唐轉世，紛紛道賀. 時太子據因巫蠱之禍死，遂立弗陵為太子. 母尚壯，殆母后臨朝，武帝藉故死之. 又以霍光、金日磾、上官桀、桑弘羊為輔. 武帝崩，以太子嗣，時年八歲.
少聰敏，又得賢臣宰輔. 外和匈奴，內輕賦役，與民休息，漢遂中興. 元平元年暴病崩，年僅廿一，葬平陵，無子. 霍光迎昌邑王賀為帝.
橙
橙之為果，屬於芸香之科，亦稱橘. 甘橘者，柚與橙之雜種也. 橙之原產，華南、東印度、緬甸也.
甘橘始見於西元前三一四年. 橙樹廣植於熱帶地，以其果為用. 橘可生食，亦可榨汁. 甘橘有變異凡多，雜交不鮮，或圓或長，大小不一，色或深或淺. 橙皮之內，有汁囊數片、種子數粒. 橙皮由青轉黃，示橙之熟也. 其他名為橙者，有苦橙、柑、枳、柚柑、金柑等，皆柚與橙之雜種也. 橙樹多以嫁接法栽培，其根與幹為砧木，其結果之上部為接穗或嫁接木也.
橙於泰西諸邦，取名自梵文「nāraṅga」，意為「橙樹」. 其色亦因其果而得名也. 西元二零一九年，寰宇得橙七千九百萬噸，巴西、中國、印度，均盛產之.
據
[[Category:果]]
三國
三國，泛指中平元年（漢末，約西元二世紀）黃巾之亂平，至咸寧六年（約夫西元三世紀後半）晉滅吳間，中國變亂，民變而割據，再而魏、漢|蜀、吳三分天下，魏滅蜀然後晉代魏，滅吳而一有天下，凡九十六年. 從嚴而論，三國者，僅以魏立爲始，晉滅吳爲終，而民多以黃巾亂爲始作. 三國大勢，分久必合，合久必分. 三國之名，史多同名，故魏謂曹魏、蜀謂蜀漢、吳謂東吳.
三國紛亂，史事流傳，於東亞諸國，坊間口傳，故婦孺皆知，於現代，亦多以三國爲題，作電視劇、電影、遊戲云者. 小說者以明羅貫中《三國志演義》爲名，史書者以陳壽著、裴松之註《三國志》爲信.
三國亂世，民甚疾苦. 後漢末，時民五千萬口，西晉初，僅千六百萬，然漢所載戶口較晉確切，故實際數值存疑. 而據《三國志》，期間（一八四年至二八〇年）中國若夫三千萬至五千萬口.
史
自中平元年起至延康元年，漢靈帝歷黃巾之亂，見地方無力鎮壓，遂納宗室劉焉議，改州刺史爲州牧，授軍政大權，以資平亂. 董卓用事，天下討之，時有袁紹、曹操、劉備、孫堅等，皆後爲諸侯者.
赤壁之戰後，中原爲曹操所據，雍涼爲馬騰所有，揚州爲孫權所據，劉備在荊州，劉璋據益州，張魯在漢中. 操吞騰、魯，備收益州，天下遂三分.
建安廿五年操薨，子曹丕繼起，篡漢，改國號魏. 漢中王備聞其事，以爲漢帝遭禍，自嗣漢統，以存漢祀. 孫權奉魏正統，受封吳王. 至魏太和三年自立爲帝，三國遂立.
魏景元四年，魏司馬昭滅蜀. 魏咸熙二年，司馬炎篡魏，改國號晉，諡晉武帝. 晉咸寧六年滅吳，三國盡歸司馬氏.
駃餐
駃餐者，又名速食，速飪之食也. 飪之費少而駃，成之以躉，二十世紀遂興於西方，為世人所愛也. 駃餐店，所以鬻駃餐也.
西方駃餐，常有漢堡包、薯條、炸物之類；東方駃餐，常有饅頭、點心、丼物之屬.
駃餐有良亦有劣. 飪駃餐常以食油、作料、食品添加劑，食過則害人體.
分類:駃餐
吳廣叔
吳廣，字叔，楚陽夏人. 二世元年秋七月，發閭左戍漁陽九百人，陳勝與廣皆為屯長. 至蘄，大雨，道不通，度已失期. 失期法斬，乃謀殺兩尉，召徒屬，袒右稱大楚，為壇而盟. 勝自立為將軍，廣為都尉. 入據陳，勝立為王，號張楚，以廣為假王，監諸將，以西擊滎陽. 勝立甯陵君咎為魏王，周市為相. 將軍田臧等相與謀矯陳王令，以誅吳廣，獻其首於勝.
朱績
吳當陽侯朱績字公緒，吳車騎將軍將朱然子也，五鳳年間復施姓. 叔才卒，績領其兵，隨太常潘浚討五溪，以膽力稱. 遷偏將軍營下督，領盜賊事，持法不傾. 魯王霸注意交績，嘗至其廨，就之坐，欲與結好，績下地住立，辭而不當. 父然卒，績襲業，拜平魏將軍.
明年，魏征南將軍王昶率眾攻江陵，不克而退. 績與奮威將軍諸葛融書曰：「昶遠來疲睏，馬無所食，力屈而走，此天助也. 今追之力少，可引兵相繼，吾欲破之於前，足下乘之於後，豈一人之功哉，宜同斷金之義. 」融答許績. 績便引兵及昶於紀南，紀南去城三十里，績先戰勝而融不進，績後失利. 權深嘉績，盛責怒融，融兄大將軍恪貴重，故融得不廢. 初績與恪、融不和，及此事變，為隙益甚. 建興元年，遷鎮東將軍.
二年春，恪向新城，要績並力，而留置半州，使融兼其任. 冬，恪、融被害，績復還樂鄉，假節. 太平二年，拜驃騎將軍. 孫綝秉政，大臣疑貳，績恐吳必擾亂，而中國乘釁，乃密書結蜀漢，使為並兼之慮. 蜀遣右將軍閻宇將兵五千，增白帝守，以須績之後命. 永安初，遷上大將軍、都護督，自巴丘上迄西陵. 元興元年，就拜左大司馬. 建衡二年卒.
大嶼山
大嶼山，古云大奚山，香港島嶼未有大於其者.
陳勝
陳勝，字涉，楚陽城人. 少時，嘗與人傭耕. 輟耕之壟上，悵然甚久，曰：「苟富貴，無相忘. 」傭者笑而應曰：「若為傭耕，何富貴也？」勝太息曰：「嗟乎！燕雀安知鴻鵠之志哉！」秦二世元年秋七月，發閭左戍漁陽九百人，勝為屯長. 會大雨，道不通，度已失期. 失期法斬，乃謀殺兩尉，而舉大事，乃偽為魚腹丹書曰：「陳勝王」，卒買魚烹食，得書，怪之，涉又使吳廣次所旁叢祠中，夜篝火，狐鳴呼曰：「大楚興，陳勝王」，眾益慐. 涉遂召徒屬曰：「公等遇雨，皆已失期，當斬. 壯士不死則已，死則舉大名耳. 侯王將相，寧有種乎？」徒屬皆曰：「敬受命. 」乃詐稱公子扶蘇、項燕. 袒右，稱大楚. 勝自立為將軍，入據陳，立為王，號為張楚. 諸郡縣，皆殺長吏，以應勝. 秦令章邯免驪山徒、人奴產子，悉發以擊楚軍，大敗之. 二年，至下城父，其御莊賈殺勝以降秦. 諡曰隱王.
勝為王凡六月. 初為王，其故人傭耕者聞之，之陳，叩宮門，見涉殿屋帷帳，客曰：「夥！涉之為王沈沈者. 」楚人謂多為夥，故天下傳之，夥涉為王，自陳涉始. 客出入愈益發舒，言勝故情. 或言客愚無知，專妄言，輕威. 勝斬之. 諸故人皆自引去，由是無親勝者. 以朱防為中正，胡武為司過，主司群臣. 諸將徇地，至，令之不是者，繫而罪之. 以苛察為忠. 其所不善者，不下吏，輒自治. 勝信用之，諸將以故不親附. 此其所以敗也. 勝雖已死，其所置遣侯王將相竟亡秦. 高祖時為勝置守冢於碭，王莽敗，迺絕.
引據
分類:張楚世家
漢廢帝昌邑王
漢廢帝，諱賀. 初，李廣利、劉屈氂謀立其父昌邑王髆為太子，武帝族李、劉，髆亦以病薨. 賀五歲襲爵. 漢昭帝崩，霍光迎立為帝.
賀受璽以來廿七日，光盡誅昌邑群臣，奏上官太后廢賀，反昌邑，削王號，食二千戶. 迎戾太子據孫病已為皇帝.
元康三年，宣帝封賀海昏侯. 神爵三年薨. 子代宗嗣.
君士坦丁三世
君士坦丁與諸夷戰，勝敗參半，乃與之和. 遂有高盧、西班牙之地，都於亞爾.
帝霍諾留不允君士坦丁自立，遣薩魯將兵討之. 薩魯初有功，後敗走.
四零九年，帝霍諾留立君士坦丁為副帝. 君士坦丁又立其子君士坦斯為副帝.
是年，將軍傑隆第反君士坦丁. 君士坦斯討之不勝，君士坦丁入義大利亦退還. 君士坦斯死於四一一年.
傑隆第圍君士坦丁於亞爾. 帝霍諾留遣君士坦提烏斯將兵擊傑隆第. 傑隆第敗走. 君士坦丁降，君士坦提烏斯殺之.
君士坦提烏斯得西羅馬帝國之政. 平定諸亂，和親諸夷. 惟不列顛不復歸焉.
眠
眠者，一名寐、寢. 眠時，意識降作，人體動遲. 眠至遽瞬時，常有夢，人之入夢似歷故事也. 人常寢於夜，有晝夜節律.
睡眠之障礙，有不寐、夢遊、夜驚.
分類:醫學
馬周
馬周，字宾王，唐清河茌平人. 少孤貧好學，尤精詩、春秋，落拓不為州里所敬. 武德中，補博州助教，日飲醇酒，不以講授為事. 刺史達奚恕屢加咎責. 周乃西遊長安，舍於中郎將常何之家. 貞觀三年，太宗令百僚上書言得失，何以武吏不涉經學，周乃為何陳便宜二十餘事，令奏之，事皆合旨. 太宗怪其能，問何，何答曰：「此非臣所能，家客馬周具草也. 每與臣言，未嘗不以忠孝為意. 」太宗即日召之，未至間，遣使催促者數四. 及謁見，與語甚悅，令直門下省. 六年，授監察御史. 尋除侍御史，加朝散大夫. 十一年，拜給事中，十二年，轉中書舍人. 太宗嘗曰：「我於馬周，暫不見則便思之. 」中書侍郎岑文本曰：「吾見馬君論事多矣，援引事類，揚搉古今，舉要刪蕪，會文切理，一字不可加，一言不可減，聽之靡靡，令人亡倦. 昔蘇、張、終、賈，正應此耳. 然鳶肩火色，騰上必速，恐不能久耳. 」十五年，遷治書侍御史，兼知諫議大夫，又兼檢校晉王府長史. 晉王為皇太子，拜中書侍郎，兼太子右庶子. 十八年，遷中書令，依舊兼太子右庶子. 太宗伐高句麗，皇太子定州監守，令周與高士廉、劉洎留輔皇太子. 太宗還，以本官攝吏部尚書. 二十一年，加銀青光祿大夫. 二十二年卒，年四十八，贈幽州都督，陪葬昭陵.
阿富汗
阿富汗，居西亞. 西近伊朗. 北接塔吉克斯坦、烏孜別克斯坦、土庫曼斯坦. 東南接巴基斯坦. 方六十五萬餘公里. 口三千兩百萬. 都喀布爾. 多山，牧駱駝. 信回教.
仲丁
仲丁，又作中丁，殷商之帝王也，子姓，諱莊，太庚之孫，太戊之子也.
太戊崩，仲丁立，自亳遷於囂，或曰敖，即敖倉是也. 河亶甲居相. 值祖乙遷於邢. 仲丁在位十一年，或曰十三年，或曰九年，崩，弟外壬立.
據
分類:商本紀
蘇我馬子
蘇我馬子（平假名：そが の うまこ），倭大臣稻目子也，欽明帝十三年生. 性習武略，且有才辨，深敬佛法.
敏達帝元年，為大臣. 五八四年，鹿深臣、佐伯連，往百濟，得彌勒石條及佛像各一軀而還. 馬子請求之，使鞍部司馬達等、池邊冰田，往于四方，訪修道者. 二人抵播磨，得還俗者高麗慧便，馬子尊以為師. 又度善信禪藏慧善三尼，崇敬尤篤. 令冰田、達等，供給衣食，造佛宇於宅東，置彌勒石像. 請三尼，大設齋貪會. 達等得佛舍利於齋飯上，獻之. 馬子試以鐵碪鎚摧之. 碪鎚共摧，舍利不壞. 又投之水，浮沈從其所欲. 馬子、冰田、達等大驚異焉，益信勤修. 又造佛殿於石川宅. 於是佛法始行於倭.
十四年二月，起塔於大野丘北，設大齋會. 藏達等所贈舍利於塔柱頭. 馬子有病，卜之. 卜者曰：「父稻目所祭之佛為祟也. 」馬子奏其占狀. 詔令拜其佛祭之. 時國內多疫死，物部守屋奏滅佛法，自抵寺燒佛像塔殿，毀辱馬子及其徒，執三尼而禁錮之. 馬子啼泣. 六月，馬子奏曰：「臣疾久弗瘳. 不得三寶之力，則不可救治. 」詔還三尼於馬子. 馬子大喜，乃禮三尼，新營精舍居之.
敏達帝崩，群臣誄於殯宮. 馬子佩刀而誄，守屋笑曰：「如中箭之鳥雀. 」馬子恚焉. 次至守屋，守屋手足震慄，馬子笑曰：「可懸鈴矣. 」由是怨憤漸深. 用明帝即位，馬子仍為大臣. 二年四月，帝病篤，詔欲崇佛法. 守屋與中臣勝海固陳不可. 馬子曰：「唯詔之從，誰生異計？」乃與皇弟，引豐國法師入宮. 守屋大怒，遂聚兵自備. 大伴比羅夫手執弓矢，守馬子槻曲之家.
用明帝崩，守屋謀立穴穗部皇子為天皇. 馬子奉皇后炊屋姬命，使佐伯丹經手、土師磐村、的真嚙，殺穴穗部皇子. 既而勸諸皇子及群臣，謀除守屋. 相與率兵圍攻守屋. 守屋兵強，諸軍三退. 馬子與廄戶皇子，發誓祈勝. 馬子誓曰：「凡諸天王、大神王等，助我獲克. 當創建寺塔，興隆三寶！」誓已，勵兵進戰. 述見赤橋射殺守屋. 亂平，馬子造法興寺於飛鳥，至推古帝四年而成. 敕以子善德為寺司.
崇峻帝即位，為大臣如故. 帝甚惡馬子驕恣專權. 五年十月，有獻山豬者，帝指豬曰：「朕有所疾，何日得斬之如豬頭！」多設兵仗於宮中. 馬子聞之大懼，招聚其黨，潛謀逆弒. 詐稱進東國調，竊使東漢駒行弒. 宮中人大驚擾，馬子使人收之. 於是人始知馬子所為，而無敢言者. 馬子深德駒，贈遺豐厚，常令出入臥內. . 駒密姦馬子女河上娘，竊匿為妻. 既而事覺，馬子大怒，縛駒庭樹，繫髮枝上，將射之. 責其罪曰：「賊奴轎而愚，輒弒天皇！」駒大呼曰：「我當時唯知有大臣，不知有天皇！」馬子益怒，自取劍刲其腹，遂斬其首.
推古帝時，馬子彌專威福. 及其病，男女一千人為之出家. 嘗與皇太子奉敕，撰《天皇記》、《國記》及《臣連伴造等本紀》. 三十二年，馬子令阿曇連、阿倍麻呂奏曰：「葛城縣，臣之舊里也. 因縣以為氏. 是故常欲賜其縣為封戶. 」帝詔曰：「朕，蘇我氏之出，而大臣則朕舅也. 大臣之所言無不從，夜則不俟明，日則不至昏. 然當朕之世，遽失此縣，後世必言以：『婦人臨天下，愚而妄失縣邑. 』如此則豈惟朕之受譏，大臣亦蒙不忠之名. 」終不聽.
三十四年，薨，葬于桃原. 馬子家於飛鳥河上，穿池築島，因稱島大臣. 子蝦夷、倉麻呂. 倉麻呂四子，石川麻呂、日向、連子、赤兄. 蓮子，大紫大臣. 石川麻呂、赤兄自有傳.
范增
范增，周居鄛人. 年七十，好奇計，說項梁，求楚懷王孫心，立為楚懷王，王以增為末將，梁死. 羽封增歷陽侯，號亞父，勸羽殺沛公. 不聽，漢用陳平計間楚君，臣羽疑增，稍奪之權. 增怒，曰：「天下事大定矣，君王自為之. 」歸至彭城，疽發背死.
規
規，圓規也，用以繪圓，常與矩並用.
新幹線變形機器人
新幹線變形機器人，日本動畫也. 平成三十年初映於東京放送電視臺. 亦有玩具，多美售之.
緣起
鐵道博物館、京都鐵道博物館暨磁浮鐵道館下有機關，曰新幹線超進化研究所. 研究所為護日本，乃製機器人，曰新幹線戰士，僅小兒得馭之.
分類:平成動畫
有一童貞，年不惑有一，孕女後，身懷六甲，其感甚劣
分類:美國影戲
許廣平
縮圖|右|許廣平 許廣平，筆名景宋，廣東番禺人，魯迅之妻.
清光緒二十四年生. 廣州首族許拜庭之後. 其門人，曾祖許祥光，嘗擊英兵；從祖應鎔號「許青天」，從祖應鏘亦居官，甚清廉；從兄崇智、崇灝、濟及從弟卓皆為名將；從兄崇清則從教也. 香港名優許紹雄則為廣平之侄孫. 祖應騤為慈禧太后之義子，嘗拜浙江巡撫，居二品之牧，賜於宮中乘馬. 父炳枟乃庶出，族人皆不容.
民國六年，學於天津，後從周恩來舉五四運動. 十二年，學於魯迅. 十六年一月，魯迅至中山大學，廣平為其助教，與魯迅僦居於白雲路；十月，從魯迅至上海. 十八年，生子海嬰.
一九四九年，中華人民共和國立，入政務院. 一九六八年三月，為四人幫所迫，殁，年七十. 有《兩地書》存.
分類:中華人民共和國列傳
原子核
核者，通云原子核，原子之心也，原子質重源焉. 以中子、質子為構. 繞以電子而無荷者，為原子也. 狀小，以鈾原子之半徑比其核者，倍二萬六千六百三十四；氫者，則倍六萬又二百五十四矣.
成
核者，以核力而生於重子. 重子者，夸克所合也.
重子之束於核，以結合能也，多以量五十八至六十二之功權為其至大，謂之「鐵峰頂」. 量下六十二之元素，併核俾能，逾六十二者，割核釋之.
大小
核者，尺至飛米（10^{-15}），以原子之小亦微不可比. 其小雖數千億一於原子，而其質重九成九九五焉.
同位素、核素
同位素者，核中質子數同侔而中子數異者也，元素屬一，化效亦類.
史
一九一一年，湯普森構梅子布丁模型，盧瑟福證之，見原子核. 湯氏已見電子，其荷負，而原子無荷；疑原子之中，有正荷衡之. 據布丁之模，湯氏料有正荷之球體，電子佈之其中，以此為原子也. 盧氏聞而試之，以阿爾法塵撞金箔，曰：若湯氏之說無誤，則阿爾法塵穿箔而不倚. 其塵果然穿箔，卻有數諸塵大偏而去，盧氏大驚. 蓋阿爾法塵者，質倍八千於電子也，軌偏如此，非電子所造，乃另有強力也. 故盧氏以布丁之模為誤，釋曰：阿爾法塵大偏，蓋因原子之荷實聚於芯也. 後遂倡盧瑟福模型.
伊拉克
伊拉克，居西亞，北接土耳其，西鄰敘利亞，東近波斯，南面沙烏地阿拉伯. 故美索不達米亞所在. 國有土四十四萬餘方公里. 居有口兩千七百五十萬人. 都巴格達. 產石油，興綠洲農業，植棉. 信回教.
劉弘基
劉弘基，唐雍州池陽人.
嘗從煬帝征高句麗，家貧不能自致，行至汾陰，度已後期當斬，遂與同旅屠牛，繫於縣獄. 事解亡命，盜馬以供衣食，因至太原. 會唐公李渊鎮太原，遂自結託，又察渊子世民有非常之度，尤委心焉. 太原起兵，從世民攻西河. 進攻霍邑. 隋將宋老生敗走，棄馬投塹，弘基下斬其首，拜右光祿大夫. 師至河東，弘基以兵千人先濟河，進下馮翊，為渭北道大使，及破京城，功為第一. 擊薛舉於扶風，封河間郡公. 武德元年，從秦王世民討薛舉. 時秦王以疾頓於高墌城，弘基、劉文靜等與舉接戰於淺水原，八總管咸敗；唯弘基一軍盡力苦鬬，矢盡，為舉所獲. 唐平舉子仁杲，得歸，復其官爵. 弘基屯晉州，宋金剛陷太原，弘基不能守，復陷於賊，俄得逃歸. 從秦王討宋金剛、劉黑闥，累封任國公. 貞觀九年，改封夔國公，後以年老乞骸骨，授輔國大將軍，太宗征高句麗，以弘基為前軍大總管，從擊高延壽於駐蹕山，力戰有功. 永徽元年卒，年六十九，諡襄.
朱異
朱異字季文，吳將桓子也. 赤烏四年，隨朱然攻樊城，建計破其外圍，還拜偏將軍. 魏廬江太守文欽營住六安，多設屯寨，置諸道要，以招誘亡叛，為邊寇害. 異乃身率其手下二千人，掩破欽七屯，斬首數百，遷揚武將軍.
吳大帝與論攻戰，辭對稱意. 帝謂異從父驃騎將軍據曰：「本知季文定，見之復過所聞. 」
赤烏十三年，欽詐降，密書與異，欲令自迎. 異表呈欽書，因陳其偽，不可便迎. 詔曰：「方今北土未一，欽云欲歸命，宜且迎之. 若嫌其有譎者，但當設計網以羅之，盛重兵以防之耳. 」乃遣呂據督二萬人，與異並力，至北界，欽果不降. 建興元年，遷鎮南將軍. 是歲魏遣胡遵、諸葛誕等出東興，異督水軍攻浮梁，壞之，魏軍大破. 太平二年，假節，為大都督，救壽春圍，不解. 還軍，為孫綝所枉害.
熒惑
熒惑者，亦稱火星，太陽系之行星也. 有天文代號形「」. 論及去日遠近，行四，論大小，居其七，徑半地球，軸傾角、自轉週略等，公轉則倍之. 其表富氧化鐵，故色赤. 風暴頻仍，紅塵蔽日. 沙丘、礫石者遍佈，為一沙漠行星. 古有液態之水，今則凝之為冰. 大氣甚少，多為二氧化碳. 地動不甚活躍，地表概於遠古出形，坑谷蕃甚，其奧林帕斯山及水手號峽谷者，皆為太陽系坑谷之最也. 有衛星二，曰福波斯，曰得摩斯，皆名之於馬爾斯之子也. 昔人以為有人居焉，今實察之，皆妄言也. 美利堅人考之甚詳. 凡著陸探測器者，曰維京，曰勇氣，曰機遇，曰鳳凰，曰好奇，曰洞察. 而今有毅力號著陸，其攜儀器精蕃.
輿地
熒惑三十地方. 各以希臘言、拉丁言名之. 今由北圖南，姑列諸下. 縮圖|熒惑本亦具水，今多冰，鮮有流水. 此水既涸，存者故道耳
伏牛山
伏牛山，秦嶺之餘脈也，東西五百里，南北百餘里. 乃黃河、長江、淮河之分水嶺，中國南北之界.
錢學森
錢學森者，浙江杭州人也，或為吳越王錢鏐之後. 其祖以販繒帛為業，家贍資財. 父曰均夫，好讀書，有氣節，娶妻章氏，清末東渡日本求學. 及歸，居上海，生學森，時民國元年也.
初，均夫在民國學部任事，妻章氏欲令學森承父業，日後亦做學官. 然錢公仰慕中山先生之餘烈，欲以其生前所倡興修鐵路為事，民國十八年，錢公考入上海交通大學，專修鐵道工程.
民國二十年八月丙子（初七），侵華日軍占東三省，臘月戊子，又寇上海，國軍血戰月餘，稍退卻，民國當局乃與日軍議和. 上海之“抗日救亡運動”頗具聲勢，錢公亦與焉. 錢公由此愈憤激，以為修鐵路不能救國，遂有赴西方求學之念.
民國二十三年，錢公自交大卒業，又考取清華大學公費留學生，改學航空製造. 翌年秋，至美國，入麻省理工大學航空系.
錢公發奮求學，宵衣旰食，在美國不滿一年，即獲碩士學位，與其同赴美國之同學皆移書賀之. 時錢尤喜火箭新科技，自麻省學院卒業後，又轉入加州理工大學精研航空學. 民國二十八年，公以雙博士學位卒業，仍留校研習新技術.
其間，錢公於火箭技術屢有創見，聲望日隆，美國軍部聞之，遂聘錢公參預其機密研究. 錢公雖潛心學問，亦眷戀故國，留意故國大事，日日讀報. 民國三十六年，錢公歸國省親，與其父之友人蔣百里之女蔣英結為連理，然時局未平，旋即共赴美國.
越二年，新中國成立，錢公與妻聞訊喜極泣下，乃謀歸，欲以平生所學報國. 時錢公在加州理工、美國軍部任事，位崇祿厚，然錢公視之如浮雲. 嘗有人問錢公曰，君在美國多年，嘗購保險否？錢公曰：“購保險何為？吾中國人也，在米 美國銀行分文未存，必將歸吾國. ”
然錢公知其參預之技術研究重大，多涉機密，若歸國不返，美國必定不許，乃潛為歸國之備，逐一請辭所任職事. 一九五〇年，錢公以省親為由，請歸. 美國有司窺知其意，不欲錢公為中國所用，更恐中國由此獲得核武技術，遂橫加阻撓，不准錢公離去.
美軍某將領放言曰：“錢學森所學，可敵大軍數万，如聽其歸國，不如殺之！”錢公無奈，欲乘船至香港，再轉道回大陸. 後數月，始購得船票，然其行止皆受美國特工窺視. 錢公攜家眷方至碼頭，即被美國移民局及特工攔截.
由是錢公無故被拘囚，多受苦楚，逾旬乃出，暴瘦三十斤，喑啞月餘不能言. 其後雖返家，更有特工日夜窺視、尾隨. 錢公不得歸，憤懣喟嘆，惟與妻讀書、鼓琴自娛.
錢公學術精湛，萬國知名，時美國報紙有刊載錢公蒙難事者，中國亦聞之，欲救之而鞭長莫及. 一九五五年，夏，錢公設法投寄家書一封，內附求救密語，經歐羅巴轉至中國. 中國遂與美國交涉，以朝鮮戰事中所俘獲美軍飛行員若干人換取錢公歸國.
是年秋，錢公始自美國還，有司遣使迎之. 頃之，至北京，中科院執事、眾院士出迎. 總理周恩來亦接見之，迎於殿門外，又置宴，親為之持觴添酒，談論移日. 言及錢公所學，周公甚喜，議設研究所，由錢公主之.
於是中國之火箭研究始起. 茲事於國為重，元帥聶榮臻受命總領之，錢公為技術總顧問，廣納賢才. 翌年春，毛澤東又接見錢公，握其手，笑曰：“錢先生，吾恭候大駕有日矣！”禮甚備.
錢公所領研究所落成後，又建研究院，由是職事漸繁劇，乃至身兼十餘職. 時中國財用不足，科研設施不精，錢公與志同道合者數百人簞食瓢飲，無晝夜劬勞，十餘年間，大有所成，造出多型導彈及人造衛星. 推其所自，錢公之力居首焉.
當此之時，又有鄧稼先、于敏、錢三強、王淦昌等才俊之士造核彈，亦為國防重器，與錢公所造導彈、衛星並稱“兩彈一星”. 後錢公等二十餘人功績尤顯著者，有“兩彈元勛”之美名
一九八二年，錢公年七十一，請致仕，有司許之. 還家，仍研習科學理論，終生不輟. 二〇〇九年，秋，公薨，時年九十九. 分類:浙江省列傳
朱桓
朱桓字休穆，後漢吳郡吳縣人也. 孫權封其盪寇校尉，授兵二千人，使部伍吳郡、會稽二郡，鳩合遺散，期年之間，得萬餘人. 後丹楊、鄱陽山賊蜂起，攻沒城郭，殺略長吏，處處屯聚. 桓督領諸將，周旋赴討，應皆平定. 稍遷裨將軍，封新城亭侯.
後代周泰為濡須督. 黃武元年，魏使大司馬曹仁步騎數萬向濡須. 桓大勝，臨陣斬溺死者千餘. 權嘉桓功，封嘉興侯，遷奮武將軍，領彭城相.
黃武七年，鄱陽太守周魴譎誘魏大司馬曹休，休將步騎十萬至皖城以迎魴. 時陸遜為元帥，全琮與桓為左右督，各督三萬人擊休. 休知見欺，當引軍還，自負眾盛，邀於一戰. 桓進計曰：「休本以親戚見任，非智勇名將也. 今戰必敗，敗必定. 走當由夾石、掛車，此兩道皆險阨，若以萬兵柴路，則彼眾可盡. 而休可生虜，臣請將所部以斷之. 若蒙天威，得以休自效，便可乘勝長驅，近取壽春，割有淮面，以規許、洛，此萬世一時，不可失也. 」權先與陸遜議，遜以為不可，故計不施行.
黃龍元年，拜桓前將軍，領青州牧，假節.
桓性護前，恥為人下，每臨敵交戰，節度不得自由，輒嗔恚憤激. 然輕財貴義，兼以強識. 與人一面，數十年不忘，部曲萬口，妻子盡識之. 愛養吏士，贍護六親，俸祿產業，皆與共分. 及桓疾困，舉營憂戚.
年六十二，赤烏元年卒. 吏士男女，無不號慕. 又家無餘財，權賜鹽五千斛以周喪事. 子朱異嗣.
讓子彈飛
民國九年，馬邦德買官縣令一職，乘火車赴任中道遭劫. 匪首張麻子謀財，邦德謊稱師爺，唯上任鵝城，方能斂財，然縣令已死. 麻子遂曰，隨吾上任.
分類:中華人民共和國影戲
女子落語
《女子落語》，日本國畫師久米田康治所作漫畫也. 廿四年七月五日，以原著改動畫而映，水島努導演，橫手美智子監督之. 至是年九月廿七日終幕，凡一部.
概述
落語者，一人端坐於台，名曰「高座」，述趣聞軼事以娛眾，乃日本之戲劇也. 東京有四女，曉天文地理，諳哲學藝文，皆落語家也. 說書畢，嘗居於後台小憩. 四人既博學多通，所言者每每包羅萬象，聞之亦感滑稽橫生矣.
要角
分類:平成漫畫 分類:平成動畫
朱然
吳當陽侯朱然字義封，吳朱治姊子也，本姓施氏. 初治未有子，然年十三，乃啟孫策乞以為嗣. 策命丹楊郡以羊酒召然，然到吳，策優以禮賀. 然嘗與孫權同學書，結恩愛. 至權統事，以然為餘姚長，時年十九. 後遷山陰令，加折衝校尉，督五縣. 權奇其能，分丹楊為臨川郡，然為太守，授兵二千人. 會山賊盛起，然平討，旬月而定.
曹操出濡須，然備大塢及三關屯，拜偏將軍. 建安二十四年，從討關羽，別與潘璋到臨沮擒羽，遷昭武將軍，封西安鄉侯. 虎威將軍呂蒙病篤. 權問曰：「卿如不起，誰可代者？」蒙對曰：「朱然膽守有餘，愚以為可任. 」蒙卒，權以然假節，鎮江陵. 黃武元年，劉備舉兵攻宜都. 然督五千人與陸遜並力拒備. 然別攻破備前鋒，斷其後道，備遂破走. 拜征北將軍，封永安侯.
魏遣曹真、夏侯尚、張郃等攻江陵，魏文帝自住宛，為其勢援，連屯圍城. 權遣將軍孫盛督萬人備州上，立圍塢，為然外救. 郃渡兵攻盛，盛不能拒，即時欲退，郃據州上圍守，然中外斷絕. 權遣潘璋、楊粲等解而圍不解. 時然城中兵多腫病，堪戰者裁五千人. 真等起土山，鑿地道，立樓櫓臨城，弓矢雨注，將士皆失色，然晏如而無恐意，方厲吏士，伺間隙攻破兩屯. 魏圍攻然凡六月日，未退. 江陵令姚泰領兵備城北門，見外兵盛，城中人少，穀食欲盡. 因與敵交通，謀為內應. 垂發，事覺，然治戮泰. 尚等不能克，乃徹攻退還. 由是然名震於敵國，改封當陽侯.
黃武六年，吳王自率眾攻石陽，及至旋師，潘璋斷後. 夜出錯亂，敵追擊璋，璋不能禁. 然即還住拒敵，使前船得引極遠，徐乃後發. 黃龍元年，吳王權即皇帝位，拜然車騎將軍、右護軍、領兗州牧. 嘉禾三年，帝與蜀剋期大舉，自向新城，然與全琮備受斧鉞，為左右督. 會吏士疾病，故未攻而退.
赤烏五年，征柤中，魏將蒲忠、胡質各將數千人，忠要遮險隘，圖斷然後，質為忠繼援. 時然所督兵將先四出，聞問不暇收合，便將帳下見兵八百人逆掩. 忠戰不利，質等皆退. 九年，復征柤中，魏將李興等聞然深入，率步騎六千斷然後道，然夜出逆之，軍以勝反. 然既獻捷，群臣上賀，上乃舉酒作樂，遣使拜然為左大司馬、右軍師.
然長不盈七尺，氣候分明. 內行修潔，其所文采，惟施軍器，余皆質素. 終日欽欽，常在戰場，臨急膽定. 尤過絕人. 雖世無事，每朝夕嚴鼓，兵在營者，咸行裝就隊. 以此玩敵，使不知所備，故出輒有功.
然寢疾二年，後漸增篤，帝晝為減膳. 夜為不寐，中使醫藥口食之物，相望於道. 然每遣使表疾病消息，帝輒召見，口自問訊. 入賜酒食，出送布帛. 自創業功臣疾病，帝意之所鐘，呂蒙、淩統最重，然其次矣. 十二年卒，年六十八，帝素服舉哀，為之感慟. 子續嗣. 有弟才、紀、緯、萬. 才官至偏將軍. 紀娶策女，官至校尉. 餘皆早夭.
一九八六年，然塚見於馬鞍山市，故當塗也. 前後八米又七，磚印篆字「富且貴，至萬世」. 出遺物百四十餘，多漆木之器. 所在處，因更名朱然路.
張耳
漢趙景王張耳，魏大梁人也，少時及魏公子毋忌為客，宦為外黃令. 陳餘，亦大梁人，年少，父事耳，相與為刎頸交. 秦滅魏，變名姓之陳，為里監門. 陳涉起蘄至陳，耳餘上謁，請奇兵略趙地，許之，以陳人武臣為將軍，耳餘為左右校尉，下三十餘城，武臣立為趙王，以餘為大將軍，耳為丞相，武臣使李良略常山，還之邯鄲，襲殺武臣，耳餘得脫出，求得趙歇，立為趙王，章邯兵至，耳與歇走入鉅鹿城，王離圍之，餘收常山兵，得數萬人，自度不能敵秦，不敢前. 耳大怒，怨餘. 項羽破章邯，得出，與餘相見，責讓餘. 收其兵，羽立耳為常山王，以南皮旁三縣封餘，餘襲耳，耳敗走漢，漢遣耳與韓信擊破趙斬，餘泜水上，四年立耳為趙王，五年秋耳薨，諡曰景王.
唐儉
唐儉，字茂約，唐并州晉陽人，邕孫.
落拓不拘規檢，事親頗以孝聞. 唐公李淵在太原留守，儉與淵子世民周密，儉從容說世民以隋室昏亂，天下可圖. 及開大將軍府，授儉記室參軍. 太宗為渭北道行軍元帥，以儉為司馬. 平京城，加光祿大夫、相國府記室，封晉昌郡公. 武德元年，除內史舍人，尋遷中書侍郎，特加授散騎常侍. 高祖遣永安王孝基、工部尚書獨孤懷恩等率兵討夏縣呂崇茂. 時儉使至軍所，屬劉武周遣兵援崇茂，儉與孝基等並為所獲. 儉聞懷恩為逆，乃密令親信奏聞. 俄而秦王世民擊破武周部將宋金剛，追至太原，儉乃封其府庫，收兵甲，以待秦王. 拜禮部尚書，授天策府長史，兼檢校黃門侍郎，封莒國公.
貞觀初，使於突厥，說誘之，因以隋蕭后及楊政道以歸. 頡利部落歡然定歸款之計，因而兵衆弛懈. 李靖率輕騎掩襲破之，頡利北走，儉脫身而還. 歲餘，授民部尚書. 後從幸洛陽苑射猛獸，群豕突出林中，太宗引弓四發，殪四豕，有雄彘突及馬鐙，儉投馬搏之，太宗拔劒斷豕，顧笑曰：「天策長史不見上將擊賊耶！何懼之甚？」對曰：「漢祖以馬上得之，不以馬上治之；陛下以神武定四方，豈復逞雄心於一獸. 」永徽初，致仕於家，加特進. 顯慶元年卒，年七十八，諡襄.
孫靜
孫靜，字幼臺，堅季弟也，漢|後漢人.
堅始舉事，靜糾合鄉曲及宗室五六百人以為保障，眾咸附焉.
孫策破劉繇，定諸縣. 進攻會稽，遣人請靜，靜將家屬與策會於錢唐. 是時太守王朗拒策於固陵，策數渡水戰，不能克. 靜說策曰：「朗負阻城守，難可卒拔. 查瀆南去此數十里，而道之要徑也，宜從彼據其內，所謂攻其無備、出其不意者也. 吾當自帥眾為軍前隊，破之必矣. 」策曰：「善. 」乃詐令軍中曰：「頃連雨水濁，兵飲之多腹痛，令促具罌缶數百口澄水. 」至昏暮，羅以然火誑朗，便分軍夜投查瀆道，襲高遷屯. 朗大驚. 遣故丹楊太守周昕等帥兵前戰. 策破昕等，斬之，遂定會稽. 表拜靜為奮武校尉，欲授之重任，靜戀墳墓宗族，不樂出仕，求留鎮守. 策從之.
孫權統事，就遷昭義中郎將，終於家.
抽氣過濾法
抽氣過濾法者，濾液之法也，蓋以二部之器，合而為之. 上為漏斗，下為燒瓶，因布氏始創故，遂以為名. 漏斗之內，置有濾紙，濾紙之上，納有溶液. 燒瓶側，有駁口，可接抽氣之器，若水流真空幫浦等，以空其內. 由是上方之壓益甚，液遂下滲，而固態之物，則留其上，過濾乃成. 實驗之時，定之以鉗，防搖以免敗事.
新西蘭
新西蘭，又曰紐西蘭，居大洋洲，西眺澳洲，周濱太平洋，南北二島合國也，北島多火山，南島富冰河. 國有土近二十七萬平方公里. 居有口四百餘萬人. 都威靈頓. 礦產石油、銅、鐵等. 信基督教.
華裔居民有十四萬之夥，尚有三萬餘法蘭人士.
辨名
中原及東島謂新西蘭，中原以外之華人咸謂紐西蘭.
西元一九八零年代，新駐日大使公募漢字名，得乳字，遂云乳國. 日語乳字音同新之英文，而新國素以乳業聞，故名. 及至二十一稘，改云「NZ」.
行政
採三權分立制，尊英王為正朔.
地方
全國分十七州分.
民俗
新西蘭先民，鑿齒文身，近於南島. 後英國人渡航，呼居民曰「毛利」. 新西蘭有平曠之地，而毛利人居其東部. 其時幾為英人所據. 東毛利與英人雜居，幾盡.
香囊
香囊者，古飾物也，亦可驅邪避邪也. 内置香草藥，懸于腰閒.
三鹿奶粉污染事件
西曆二〇〇八年秋，監察有司得報：今有不法奸商售偽劣之乳，望悉查之. 得報，三司會審，真相終浮於水面. 有乳司名曰三鹿，運籌帷幄，奪中華乳界桂冠，更得中華名媛鄧氏婕、倪氏萍等交口稱讚，頗具口碑. 然則劣質之乳為其出，小兒服用之，得怪疾曰腎結石，此病來勢洶洶，頃刻間奪命兩條也！何故哉？
三鹿曰：樹大招風，多有陰人陷害！然則半夜不做虧心事者，不怕鬼敲門也！有司勘察得報：罪魁禍首乃夷人之物三聚氰胺也！此乃何物？金石之物，違天道循環，轉水為蛋白質也，甚毒，寰球乳業禁止用之. 何故三鹿為蠅頭小利行此險招？因何監察有司不曾獲悉？何人為此事始作俑者？迷也！秘也！一時眾說紛紜.
中華之野產專家，糊塗而白胖，張口必曰：事實如此也！然則事實如此，必與之相反，故國人有云，專家之語，適得其反!不以為然. 三鹿事出，專家不劍指三鹿，層層剖析，曰：此乃奶霸所為也！何謂奶霸也？非胸部大者，則以芙蓉氏一女流之輩焉能做此大事，況芙蓉氏所引發之症，不過嘔吐也！非整形之奇術，中華仕女多愛此，然則史書無隆胸者引此大禍也！奶霸者，曰三鹿乳司之採購有司，多以承包之法放任，此等之人喪盡天良，為蠅頭之利而放三聚氰胺於鮮牛乳，摻水若干，以水化作乳也！雲：古人點石為金，今我慘水為奶也！此等之奶匯入貨真之奶產之乳粉，乃偽劣之乳也！耗子屎之臭，損鮮湯一鍋也！ 分類:中華人民共和國紀事
火王
《火王》，全名《古鏡奇譚之二：火王》，臺灣漫畫，游素蘭撰繪，乃《傾國怨伶》續作. 民國八十年初載《公主漫畫》雜誌. 次年，大然文化刊印單行本，越六年，凡一十三卷. 後製電視劇，然劇情天壤之別，與原作幾無關聯.
泰勒夫人
泰勒夫人，諱萊蒂茨亞，克里斯汀氏，美國第十任總統泰勒之妻也，即其時第一夫人.
火王
本事
太古，神造七鏡，以撐天地，以安乾坤. 七鏡對應七神，曰雷、火、風、水、山、澤、明闇. 後天地異動，七神消逝，輪迴轉生，以待覺醒. 故以火、風二神之命運爲主，引出七神三世宿命之前因後果.
要角
原太古司火神，轉生唐朝，爲鍛鑄師，乃一碧眼赤鬚之西域胡人. 現世爲美國商業鉅子特萊斯·康納利·達尼.
泰勒夫人
一八四一年，泰勒為總統，夫人因病不能盡第一夫人之職，其子婦普利西拉代行之. 夫人入白宮，惟居樓上之室. 好讀《聖經》，祈禱不已. 間與泰勒謀事、接見貴賓.
一八四二年九月十日，夫人再中風，尋病薨，年五十有一. 以第一夫人言，為首亡於白宮者. 夫人雖未彰其力於第一夫人之身，惟德高望重，受人敬愛. 史家則以其任短，列為最無功者也. 夫人之族，出自曼島，故曼島有發郵票以紀念之. 美國亦有金幣、獎章，以頌其第一夫人之德.
火王
要角
原太古司風神，轉生唐朝，爲名動天下之先知司徒奉劍. 其貌嬌麗，如玉如英，孰知並非女紅妝. 現世爲美國靈媒師珊諾·亞頓.
他典
分類:臺灣漫畫 分類:斷袖
男色
蓋夫男子之色情，不外龍陽合歡之道，抑裸|裸形俾視之好. 其形也殊異，可誌諸筆端、圖於卷軸、攝爲影戲.
日本江戶時，始有春畫，涉男子相接事. 至於說海，亦不拒男色. 及二戰終，雜誌並立，文思方興. 《人間探究》倡始，《風俗草紙》發生，《風俗科學》綴出，追蹤狎戲風俗. 《奇譚俱樂部》鐫行，《風俗奇譚》刊佈，此則虐戀之部.
粥少僧多一影戲
《粥少僧多一影戲》，美影戲也. 二〇一一年元月廿二首映.
分類:美國影戲
魏豹
魏豹，魏諸公子也. 兄魏咎，陳王立為魏王. 章邯擊臨濟. 咎自殺. 豹走楚. 楚懷王予豹數千人，徇魏地. 下魏二十餘城，立為魏王. 從項羽入關. 羽欲有梁地，徙豹河東，為西魏王. 漢王定三秦，豹以國屬焉. 漢王敗，至滎陽，豹請視親病，至國，畔漢. 漢王遣韓信擊豹，擄之，令豹守滎陽. 楚圍急，周苛曰：「反國之王，難與共守. 」遂殺豹.
陳餘
陳餘者，魏大梁人也，好儒術，數游趙苦陘. 富人公乘氏以其女妻之. 餘年少，父事張耳，兩人相與為刎頸交. 秦滅魏數歲，聞此兩人魏名士也，購求有得張耳千金，陳餘五百金. 乃變名姓，俱之陳，為里監門以自食.
陳涉起蘄，入陳. 張耳、陳餘上謁陳涉. 於是陳王以故所善陳人武臣為將軍，以張耳、陳餘為左右校尉，予卒三千人，北略趙地. 趙地聞之，不戰以城下者三十餘城. 至邯鄲，張耳、陳餘怨陳王不以為將而以為校尉. 乃說武臣，立為趙王. 以陳餘為大將軍，張耳為右丞相，李良襲邯鄲殺武臣. 趙人多為張耳、陳餘耳目者，以故得脫出. 收其兵，得數萬人. 乃求得趙歇，立為趙王. 張耳與趙王歇入鉅鹿城，王離圍之. 陳餘軍鉅鹿北，自度兵少，不敵秦，不敢前. 數月，張耳大怒，怨陳餘，陳餘乃脫解印綬，推予張耳. 獨與麾下所善數百人之河上澤中漁獵. 由此陳餘、張耳遂有郤.
張耳從項羽入關. 項羽立諸侯王，乃分趙立張耳為常山王，以陳餘不從入關，聞其在南皮，即以南皮旁三縣封之，陳餘愈益怒，因悉三縣兵襲常山王張耳. 張耳敗走漢，陳餘巳敗張耳，皆復收趙地，迎趙王於代. 趙王德陳餘，立以為代王. 漢二年，東擊楚，使使告趙，欲與俱. 漢王求人類張耳者斬之，持其頭遺陳餘，陳餘乃遣兵助漢. 漢敗於彭城西，陳餘亦復覺張耳不死，即背漢. 漢三年，韓信已定魏地，遣張耳破趙井陘，斬陳餘泜水上.
巴西
巴西聯邦共和國，明稱伯西兒，今稱巴西，居南美洲，東臨大西洋. 方八百五十一萬公里，洲內至大者也，口兩億. 都巴西利亞.
東明聖王
高句麗始祖東明聖王，姓高氏，諱朱蒙（一云鄒牟、一云眾解）.
昔扶餘王金蛙，得女子於太白山南優渤水，問之，曰︰「我是河伯之女，名柳花. 與諸弟出遊，時有一男子，自言天帝子解慕漱，誘我於熊心山下鴨邊室中私之，即往不返，父母責我無媒而從人，遂謫居優渤水. 」金蛙異之，幽閉於室中，為日所，引身避之，日影又逐而之，因而有孕. 生一卵，大如五升許. 王棄之與犬豕，皆不食；又棄之路中，牛馬避之；後棄之野，鳥覆翼之；王欲剖之，不能破. 遂還其母，其母以物裹之，置於暖處，有一男兒，破殼而出，骨表英奇，年甫七歲，嶷然異常，自作弓矢射之，百發百中. 扶餘俗語，善射為朱蒙，故以名云.
金蛙有七子，常與朱蒙遊戲，其伎能皆不及朱蒙. 其長子帶素言於王曰，朱蒙非人所生，其為人也勇，若不早圖，恐有後患，請除之. 王不聽，使之養馬，朱蒙知其駿者，而減食令痩，駑者善養令肥. 王以肥者自乘，痩者給朱蒙. 後獵于野，以朱蒙善射，與其矢少，而朱蒙殪獸甚多，王子及諸臣又謀殺之. 朱蒙母陰知之，告曰︰「國人將害汝，以汝才略，何往而不可，與其遲留而受辱，不若遠適以有為. 」朱蒙乃與烏伊摩離陜父等三人為友，行至淹水（一名盖斯水，在今鴨東北），欲渡無梁，恐為追兵所迫，告水曰︰「我是天帝子，河伯外孫，今日逃走，追者垂及如何. 」於是，魚鼈浮出成橋，朱蒙得渡，魚鼈乃解，追騎不得渡.
朱蒙行至毛屯谷（魏書云︰至普述水），遇三人，其一人着麻衣；一人着衲衣；一人着水藻衣. 朱蒙問曰︰「子等何許人也？何姓何名乎？」麻衣者曰︰「名再思. 」；衲衣者曰︰「名武骨. 」水藻衣者曰︰「名默居. 」而不言姓，朱蒙賜再思姓克氏、武骨仲室氏、默居少室氏. 乃告於衆曰︰「我方承景命，欲啓元基，而適遇此三賢，豈非天賜乎？」遂揆其能，各任以事，與之倶至卒本川（魏書云︰至升骨城）. 觀其土壤肥美，山河險固，遂欲都焉，而未遑作宮室，但結廬於沸流水上居之，國號高句麗. 因以高為氏（一云，朱蒙至卒本扶餘，王無子，見朱蒙知非常人，以其女妻之. 王薨，朱蒙嗣位），時朱蒙年二十二歲，是漢孝元帝建昭二年，新羅始祖赫居世二十一年甲申歲也. 四方聞之，來附者衆，其地連靺鞨部落，恐侵盜為害，遂攘斥之，靺鞨畏服，不敢犯焉.
王見沸流水中，有菜葉逐流下，知有人在上流者，因以獵往尋，至沸流國. 其國王松讓出見曰︰「寡人僻在海隅，未嘗得見君子，今日邂逅相遇，不亦幸乎. 然不識吾子自何而來？」答曰︰「我是天帝子，來都於某所. 」松讓曰︰「我累世為王，地小不足容兩主，君立都日淺，為我附庸可乎？」王忿其言，因與之鬪辯，亦相射以校藝，松讓不能抗.
二年，夏六月，松讓以國來降，以其地為多勿都，封松讓為主，高句麗語謂復舊土為多勿，故以名焉.
三年，春三月，黄龍見於鶻嶺；秋七月，慶雲見鶻嶺南，其色靑赤.
四年，夏四月，雲霧四起，人不辨色七日；秋七月，營作城郭宮室.
六年，秋八月，神雀集宮庭；冬十月，王命烏伊扶芬奴，伐太白山東南人國，取其地為城邑.
十年，秋九月，鸞集於王臺；冬十一月，王命扶尉，伐北沃沮滅之，以其地為城邑.
十九年，夏四月，王子類利（一曰孺留）自扶餘與其母逃歸，王喜之，立為太子；秋九月，王升遐，時年四十歲，葬龍山，號東明聖王.
朝鮮灣
朝鮮灣，北韓曰西朝鮮灣（諺文︰서조선만），南韓曰西韓灣 （諺文︰서한만），位北黃海，東臨朝鮮半島，西接渤海灣.
哀感天地一影戲
《哀感天地一影戲》，土耳其影戲也. 二〇一〇年三月廿六首映.
分類:土耳其影戲
曹氏
曹氏出姬姓，周文王六子叔振鐸受封於曹，為宋所滅，後人遂以國號為氏. 又漢末夏侯嵩為中常侍大長秋曹騰養子，改姓曹氏. 唐間有昭武九姓來華者，中有曹姓.
吳廣 (明)
吳廣，明廣東韶關翁源縣人. 以武生從軍，累著戰功，曆福建南路參將，坐事罷歸. 會岑溪瑤反，總督陳大科檄廣從總兵童元鎮討之. 將士少卻，廣手斬一卒以徇，遂大破之. 論功，複故官.
萬曆二十五年，以副總兵從劉綎禦倭朝鮮，領水軍與陳璘相犄角，俘斬甚眾. 甫班師，大征播州，擢廣總兵官，以一軍出合江. 副將曹希彬以一軍出永寧，受廣節制. 廣屯二郎壩，大行招徠. 賊驍將郭通緒迎戰，將士襲走之. 陶洪、安村、羅村三砦土官各出降，他部來歸者數萬，廣擇其壯者從軍. 通緒扼穿崖囤，廣督土漢軍擊破之. 劉綎、馬孔英已入播，廣猶頓二郎，總督李化龍趣之. 乃議分四哨進攻崖門，別遣永寧女土官奢世續等督夷兵二千，扼桑木埡諸要害，以防饟道. 諸將連破數囤，進營母猪塘. 楊應龍懼，令通緒盡發關外兵拒敵. 廣伏炮手五百於磨搶埡外南岡下，而遣裨將趙應科挑戰. 埡夾兩山中，甚隘，通緒橫槊沖應科，應科佯北. 通緒追出埡，遇伏，急旋馬，中炮墜，方躍上他馬，伏兵攢刺之殪，餘賊大奔. 官軍逐北，賊盡降，遂薄崖門. 徑小止容一騎，賊眾萬餘出關拒戰. 希彬懸賞千金，士攀崖競進，追至第四關，關上男婦盡哭. 賊黨自殺其魁羅進恩，率萬餘人出降. 其第一關猶拒不下，廣乘夜疾進，奪其關，關內民爭獻牛酒. 劉綎、馬孔英已入關，李應祥、陳璘猶在關外. 廣合希彬軍連戰紅碗、水土崖、分水關皆捷，遂進營水牛塘，應龍大懼. 知廣軍孤深入，謀欲襲之，乃遣人詐降. 廣測其詐，堅壁以待，應龍擁眾三萬直沖大營，諸將殊死戰. 會他將來援，賊乃退. 廣遂與諸道軍逼海龍囤. 賊詐令婦人乞降，哭囤上，又詐報應龍仰藥死，廣信之. 已，知其詐，急燒第二關，奪三山，絕賊樵汲，賊益窘. 旋與陳璘從囤後登，應龍急自焚死. 獲其子朝棟，出應龍屍烈焰中. 廣中毒矢，失聲，絕而復蘇，遂以本官鎮四川. 逾年卒.
初，廣之頓二郎也，有言其受賄養寇者，詔謫充為事官. 後論功贈都督同知，世廕千戶.
引據
《明外史·陳璘傳》
石悅軍
石悅軍者，吉林通化人也. 少孤，飽受欺凌，唯與於宏勇相善. 及長，以屠豕為事. 悅軍為人不拘小節，賣肉不較錙銖，或有爭攤位者，謙讓之.
楊玄感
楊玄感，司徒素之子也. 體貌雄偉，美鬚髯. 少時晚成，人多謂之癡，其父每謂所親曰：「此兒不癡也. 」及長，好讀書，便騎射. 以父軍功，位至柱國，與其父俱為第二品，朝會則齊列. 其後高祖命玄感降一等，玄感拜謝曰：「不意陛下寵臣之甚，許以公廷獲展私敬. 」初拜郢州刺史，到官，潛布耳目，察長吏能不. 其有善政及贓污者，纖介必知之，往往發其事，莫敢欺隱. 吏民敬服，皆稱其能. 後轉宋州刺史，父憂去職. 歲餘，起拜鴻臚卿，襲爵楚國公，遷禮部尚書. 性雖驕倨，而愛重文學，四海知名之士多趨其門.
自以累世尊顯，有盛名於天下，在朝文武多是父之將吏，復見朝綱漸紊，帝又猜忌日甚，內不自安，遂與諸弟潛謀廢帝，立秦王浩. 及從征吐谷渾，還至大斗拔谷，時從官狼狽，玄感欲襲擊行宮. 其叔慎謂玄感曰：「士心尚一，國未有釁，不可圖也. 」玄感乃止.
石悅軍
西曆二〇〇六年秋，悅軍沽豬數頭，欲賣於市，憂振軍作梗，乃陰藏匕首及鼠藥而往. 見振軍飲於食肆. 振軍曰：“堅子未復攜黑豬肉否？小心老子辦爾. ”悅軍見辱，深以為恨，潛起殺機. 是夜飲畢，執車載振軍及二屠同歸，途驅二屠，以刀向振軍，振軍懼，叩首而哀求，曰：“君不殺我，必為之辦合法屠豬處. ”悅軍不聽，怒誅之. 事畢，自知必死，欲自戕，忽思：蓄牧吏王玉良亦主謀，不若誅之. 乃奔其家，叩門曰：繳檢疫費. 入門即開殺戒，玉良及父母、妻張莉莉皆死，兄玉紅至，為刺中腹，悅軍以刀折腿傷逃.
悅軍復入劉國華貨棧，殺國華及妻曹德芹. 又傷王剛. 是時宏勇遷外鎮，悅軍驅車而往，殺宏勇，傷其妻謝紅艷.
悅軍藏匿野外，乞食於孫紅連家，食畢，恐洩己踪，乃以斧斫紅連及妻劉繼芬. 而後匿於趙玉福之老宅，為其所見，又誅玉福及妻管秀梅. 途適趙金凱，复誅之. 自是誅十二人，傷五人.
未幾，悅軍見擒. 問及罪行，悅軍自辯曰：“吾非十惡不赦之徒，見逼急矣！”一審鞫決，處以極刑！有吏問於悅軍曰：“若不為擒，可複殺人？”悅軍曰：“當複殺五人. ”吏曰：“復有何言？”悅軍曰：“唯求速死耳！”
十二月，石氏伏誅. 分類:吉林省列傳
楊玄感
夫建忠立義，事有多途，見機而作，蓋非一揆. 昔伊尹放太甲於桐宮，霍光廢劉賀於昌邑，此並公度內，不能一二披陳. 高祖文皇帝誕膺天命，造茲區宇，在琁璣以齊七政，握金鏡以馭六龍，無為而至化流，垂拱而天下治. 今上纂承寶曆，宜固洪基，乃自絕於天，殄民敗德. 頻年肆眚，盜賊於是滋多，所在修治，民力為之凋盡. 荒淫酒色，子女必被其侵，躭玩鷹犬，禽獸皆離其毒. 朋黨相扇，貨賄公行，納邪佞之言，杜正直之口. 加以轉輸不息，徭役無期，士卒填溝壑，骸骨蔽原野. 黃河之北，則千里無煙，江淮之間，則鞠為茂草. 玄感世荷國恩，位居上將，先公奉遺詔曰：「好子孫為我輔弼之，惡子孫為我屏黜之. 」所以上禀先旨，下順民心，廢此淫昏，更立明哲. 四海同心，九州響應，士卒用命，如赴私讎，民庶相趨，義形公道. 天意人事，較然可知. 公獨守孤城，勢何支久！願以黔黎在念，社稷為心，勿拘小禮，自貽伊戚. 誰謂國家一旦至此，執筆潸泫，言無所具. 遂進逼都城.
帝遣武賁郎將陳稜攻元務本於黎陽，武衞將軍屈突通屯河陽，左翊衞大將軍宇文述發兵繼進，右驍衞大將軍來護兒復來赴援. 玄感請計於前民部尚書李子雄，子雄曰：「屈突通曉習兵事，若一渡河，則勝負難決，不如分兵拒之. 通不能濟，則樊、衞失援. 」玄感然之，將拒通. 子蓋知其謀，數擊其營，玄感不果進. 通遂濟河，軍於破陵. 玄感為兩軍，西抗衞玄，東拒屈突通. 子蓋復出兵，於是大戰，玄感軍頻北. 復請計於子雄，子雄曰：「東都援軍益至，我師屢敗，不可久留. 不如直入關中，開永豐倉以賑貧乏，三輔可指麾而定. 據有府庫，東面而爭天下，此亦霸王之業. 」會華陰諸楊請為鄉導，玄感遂釋洛陽，西圖關中，宣言曰：「我已破東都，取關西矣. 」宇文述等諸軍躡之. 至弘農宮，父老遮說玄感曰：「宮城空虛，又多積粟，攻之易下. 進可絕敵人之食，退可割宜陽之地. 」玄感以為然，留攻之，三日城不下，追兵遂至. 玄感西至閿鄉，上槃豆，布陣亘五十里，與官軍且戰且行，一日三敗. 復陣於董杜原，諸軍擊之，玄感大敗，獨與十餘騎竄林木間，將奔上洛. 追騎至，玄感叱之，皆懼而返走. 至葭蘆戍，玄感窘迫，獨與弟積善步行. 自知不免，謂積善曰：「事敗矣. 我不能受人戮辱，汝可殺我. 」積善抽刀斫殺之，因自刺，不死，為追兵所執，與玄感首俱送行在所. 磔其屍於東都市三日，復臠而焚之. 餘黨悉平. 其弟玄奬為義陽太守，將歸玄感，為郡丞周琁玉所殺. 玄縱弟萬碩，自帝所逃歸，至高陽，止傳舍，監事許華與郡兵執之，斬於涿郡. 萬碩弟民行，官至朝請大夫，斬於長安. 並具梟磔. 公卿請改玄感姓為梟氏，詔可之.
初，玄感圍東都也，梁郡人韓相國舉兵應之，玄感以為河南道元帥. 旬月間，眾十餘萬，攻剽郡縣. 至于襄城，遇玄感敗，兵漸潰散，為吏所執，傳首東都.
奧黛麗
縮圖|右|奧黛麗 奧黛麗，赫本氏，比利時布魯塞爾人也，一九二九年五月四日生於布魯塞爾. 英國女優，善舞臺劇，晚年好慈善，入聯合國. 一九九三年卒於瑞士，年六十三. 今存《羅馬假日》、《蒂凡尼之早餐》、《窈窕淑女》等電影，出演《羅馬假日》之公主安妮.
直轄市
直轄市者，中樞直轄之，有類省治.
奧黛麗
分類:優伶 分類:溫莎列傳 分類:比利時列傳
直轄市
中華人民共和國之直轄市：
中華民國之直轄市：
大韓民國之直轄市：
朝鮮民主主義人民共和國之直轄市：
越南之直轄市，曰中央直屬城庯：
孫瑜
孫瑜字仲異，後漢孫靜之子也. 初以恭義校尉始領兵眾. 是時賓客諸將多江西人，瑜虛心綏撫，得其歡心. 建安九年，領丹楊太守，為眾所附，至萬餘人. 加綏遠將軍. 建安十一年，與周瑜共討麻、保二屯，破之.
後從孫權拒曹操於濡須，權欲交戰，瑜說權持重，權不從，軍果無功. 遷奮威將軍，領郡如故，自溧陽徙屯牛渚. 濟陰人馬普篤學好古，瑜厚禮之，使二府將吏子弟數百人就受業，遂立學官，臨饗講肄. 是時諸將皆以軍務為事，而瑜好樂墳典，雖在戎旅，誦聲不絕.
年三十九，建安二十年卒.
瑜生五子：孫彌、孫熙、孫耀、孫曼、孫紘.
泰勒
泰勒，諱約翰，美國第十任總統.
一七九零年，泰勒生於維珍尼亞州. 其性好民權，惡傑克遜之專制，故力抗之，歸於輝格黨. 泰勒歷任州議員、國會議員.
泰勒既嗣位，眾疑不斷，論其為正，抑監國而已耳. 泰勒自視正統，宣誓就職. 國會投票，亦以泰勒為總統. 美國總統，以副嗣位，泰勒為首也.
宇文化及
宇文化及，隋大臣也. 左翊衞大將軍述之子也. 性兇險，不循法度，好乘肥挾彈，馳騖道中，由是長安謂之輕薄公子. 煬帝為太子時，常領千牛，出入臥內. 累遷至太子僕. 數以受納貨賄，再三免官. 太子嬖昵之，俄而復職. 又以其弟士及尚南陽公主. 化及由此益驕，處公卿間，言辭不遜，多所陵轢. 見人子女狗馬珍玩，必請託求之. 常與屠販者遊，以規其利. 煬帝即位，拜太僕少卿，益恃舊恩，貪冒尤甚. 大業初，煬帝幸榆林，化及與弟智及違禁與突厥交市. 帝大怒，囚之數月. 還至青門外，欲斬之而後入城，解衣辮髮，以公主故，久之乃釋，并智及並賜述為奴. 述薨後，煬帝追憶之，遂起化及為右屯衞將軍，智及為將作少監.
泰勒
哈里遜內閣，未合泰勒，泰勒乃重設之.
宇文化及
是時李密據洛口，煬帝懼，留淮左，不敢還都. 從駕驍果多關中人，久客羈旅，見帝無西意，謀欲叛歸. 時武賁郎將司馬德戡總領驍果，屯於東城，風聞兵士欲叛，未之審，遣校尉元武達陰問驍果，知其情，因謀構逆. 共所善武賁郎將元禮、直閤裴虔通互相扇惑曰：「今聞陛下欲築宮丹陽，勢不還矣. 所部驍果莫不思歸，人人耦語，並謀逃去. 我欲言之，陛下性忌，惡聞兵走，即恐先事見誅. 今知而不言，其後事發，又當族滅我矣. 進退為戮，將如之何？」虔通曰：「上實爾，誠為公憂之. 」德戡謂兩人曰：「我聞關中陷沒，李孝常以華陰叛，陛下收其二弟，將盡殺之. 吾等家屬在西，安得無此慮也！」虔通曰：「我子弟已壯，誠不自保，正恐旦暮及誅，計無所出. 」德戡曰：「同相憂，當共為計取. 驍果若走，可與俱去. 」虔通等曰：「誠如公言，求生之計，無以易此. 」因遞相招誘. 又轉告內史舍人元敏、鷹揚郎將孟秉，符璽郎李覆、牛方裕，直長許弘仁、薛良，城門郎唐奉義，醫正張愷等，日夜聚博，約為刎頸之交，情相款昵，言無迴避，於座中輒論叛計，並相然許. 時李孝質在禁，令驍果守之，中外交通，所謀益急. 趙行樞者，樂人之子，家產巨萬，先交智及，勳侍楊士覽者，宇文甥，二人同告智及. 智及素狂悖，聞之喜，即共見德戡，期以三月十五日舉兵同叛，劫十二衞武馬，虜掠居人財物，結黨西歸. 智及曰：「不然. 當今天實喪隋，英雄並起，同心叛者已數萬人，因行大事，此帝王業也. 」德戡然之. 行樞、薛良請以化及為主，相約既定，方告化及. 化及性本駑怯，初聞大懼，色動流汗，久之乃定.
泰勒
在位之際，力制聯邦政府權力. 奉國會定法律，總統惟否決違憲者而已. 總統否決違憲法案，遂自泰勒始.
宇文化及
義寧二年三月一日，德戡欲宣言告眾，恐以人心未一，更思譎詐以脅驍果，謂許弘仁、張愷曰：「君是良醫，國家任使，出言惑眾，眾必信. 君可入備身府，告識者，言陛下聞說驍果欲叛，多醞毒酒，因享會盡鴆殺之，獨與南人留此. 」弘仁等宣布此言，驍果聞之，遞相告語，謀叛逾急. 德戡知計既行，遂以十日總召故人，諭以所為. 眾皆伏曰：「唯將軍命！」其夜，奉義主閉城門，乃與虔通相知，諸門皆不下鑰. 至夜三更，德戡於東城內集兵，得數萬人，舉火與城外相應. 帝聞有聲，問是何事. 虔通偽曰：「草坊被燒，外人救火，故諠囂耳. 」中外隔絕，帝以為然. 孟秉、智及於城外得千餘人，劫候衞武賁馮普樂，共布兵分捉郭下街巷. 至五更中，德戡授虔通兵，以換諸門衞士. 虔通因自開門，領數百騎，至成象殿，殺將軍獨孤盛. 武賁郎將元禮遂引兵進，宿衞者皆走. 虔通進兵，排左閤，馳入永巷，問：「陛下安在？」有美人出，方指云：「在西閤. 」從往執帝. 帝謂虔通曰：「卿非我故人乎！何恨而反？」虔通曰：「臣不敢反，但將士思歸，奉陛下還京師耳. 」帝曰：「與汝歸. 」虔通因勒兵守之.
至旦，孟秉以甲騎迎化及. 化及未知事果，戰慄不能言，人有來謁之者，但低頭據鞍，答云「罪過」. 時士及在公主第，弗之知也. 智及遣家僮莊桃樹就第殺之，桃樹不忍，執詣智及，久之乃見釋. 化及至城門，德戡迎謁，引入朝堂，號為丞相. 令將帝出江都門以示羣賊，因復將入. 遣令狐行達弒帝於宮中，又執朝臣不同己者數十人及諸外戚，無少長害之，唯留秦孝王子浩，立以為帝.
泰勒
泰勒立約英國、中國，併德克薩斯於聯邦，國威遠播. 惟治國未善.
宇文化及
十餘日，奪江都人舟楫，從水路西歸. 至顯福宮，宿公麥孟才、折衝郎將沈光等謀擊化及，反為所害. 化及於是入據六宮，其自奉養一如煬帝故事. 每於帳中南面端坐，人有白事者，默然不對. 下牙時，方收取啟狀，共奉義、方裕、良、愷等參決之. 行至徐州，水路不通，復奪人車牛，得二千兩，並載宮人珍寶. 其戈甲戎器，悉令軍士負之. 道遠疲極，三軍始怨. 德戡失望，竊謂行樞曰：「君大謬誤我. 當今撥亂，必藉英賢，化及庸暗，羣小在側，事將必敗，當若之何？」行樞曰：「在我等爾，廢之何難！」因共李本、宇文導師、尹正卿等謀，以後軍萬餘兵襲殺化及，更立德戡為主. 弘仁知之，密告化及，盡收捕德戡及其支黨十餘人，皆殺之. 引兵向東郡，通守王軌以城降之.
泰勒
退位以後，隱居於維珍尼亞州「雪伍德森林」莊園. 雖曾為總統，勝似南方貴族. 一八六二年，以疾薨.
宇文化及
攻元寶藏於魏州，四旬不剋，反為所敗，亡失千餘人. 乃東北趣聊城，將招攜海曲諸賊. 時遣士及徇濟北，求餽餉. 大唐遣淮安王神通安撫山東，并招化及. 化及不從，神通進兵圍之，十餘日不剋而退. 竇建德悉眾攻之. 先是，齊州賊帥王薄聞其多寶物，詐來投附. 化及信之，與共居守. 至是，薄引建德入城，生擒化及，悉虜其眾. 先執智及、元武達、孟秉、楊士覽、許弘仁，皆斬之. 乃以轞車載化及之河間，[1]數以殺君之罪，并二子承基、承趾皆斬之，傳首於突厥義成公主，梟於虜庭. 士及自濟北西歸長安.
智及幼頑凶，好與人羣鬬，所共遊處，皆不逞之徒，相聚鬬雞，習放鷹狗. 初以父功，賜爵濮陽郡公. 蒸淫醜穢，無所不為. 其妻長孫，妬而告述，述雖為隱，而大忿之，纖芥之愆，必加鞭箠. 弟士及恃尚主，又輕忽之. 唯化及每事營護，父再三欲殺，輒救免之，由是頗相親昵. 遂勸化及遣人入蕃，私為交易. 事發，當誅，述獨證智及罪惡，而為化及請命. 帝因兩釋. 述將死，抗表言其凶勃，必且破家. 帝後思述，授智及將作少監.
其江都殺逆之事，智及之謀也. 化及為丞相，以為左僕射，領十二衞大將軍. 化及僭號，封齊王. 竇建德破聊城，獲而斬之，并其黨十餘人，皆暴屍梟首. 分類:隋列傳
章邯
章邯，秦名將，上將軍.
傳
秦二世時為少府，為秦之柱. 二世元年九月，命將驪山徒及奴產子擊陳賊周文，數戰皆勝. 複滅田臧等部於滎陽，迫陳勝遁之. 後攻殺魏咎、田儋、項梁，移兵渡河擊趙. 鉅鹿之戰為項羽所破，漳紆之戰中複敗，遂降，從項羽入關. 項羽分關中之地與秦人章邯、司馬欣、董翳，分為雍王、塞王、翟王，號曰「三秦」. 楚漢相爭，漢元年八月，與漢軍屢戰不利，乃退守廢丘. 二年六月，城破自盡. 章邯薨，其後姓章仇.
引據
分類:秦列傳 分類:前二〇五年卒
山河燃燒
《山河燃燒》，日本國NHK公司所製電視劇也. 昭和五十九年一月八日，以山崎豐子原著《二人之國》改電視而映. 村上佑二導演，市川森一監督，至是年十二月廿三日終幕，凡一部.
概述
自昭和六年以降，武人威福自專，概不受政府節制. 至十一年二月，武人以軍部為據點，以輿論為爪牙；既而遙制內閣，孜孜欲霸世界. 時有美籍日僑天羽賢治者，留學於東京. 及見時局糜爛，終不可為，遂歸美. 俄頃，日美釁開，天羽闔家亦為美國圈禁. 天羽甚迷惘，頓感祖國何為！去從亦未可知矣.
要角
分類:昭和電視劇
長平公主
明長平公主，思宗次女，母王順妃，爲周皇后所養. 崇禎二年四月生. 年十六，帝選周顯尚主. 將婚，以寇警暫停. 城陷，帝入壽甯宮，主牽帝衣哭. 帝曰：「汝何故生我家！」以劍揮斫之，斷左臂；又斫昭仁公主於昭仁殿. 越五日，主復蘇. 順治二年上書言：「九死臣妾，跼蹐高天，願髡緇空王，稍申罔極. 」詔不許，命顯復尚故主，土田邸第金錢車馬錫予有加. 主涕泣. 逾年病卒. 賜葬廣寧門外.
又松江張宸《長平公主誄》言，公主喜詩文，善針飪，視都尉君加禮. 御臧獲，陽笑語，隱處則飲泣，呼皇父皇母. 泣盡繼以血，是以坐羸疾，懷娠五月，于順治三年八月十八日薨，淑齡十有八. 都尉藏所遺容，右頰三劍痕，即上所擊也. 老內侍見，輒拜曰「眉似先帝」云.
哥倫比亞
哥倫比亞，居南美洲，北眺加勒比海，西望太平洋，西北接巴拿馬，東臨委內瑞拉，南面厄瓜多、祕魯. 國有土一百一十四萬方公里. 居有口四千四百餘萬人. 都波哥大. 富天然氣、石油、銀、煤、鐵. 信天主教.
外壬
外壬，又作卜壬，殷商之帝王也，子姓，諱發，太庚之孫，太戊之子也.
仲丁崩，外壬立，外壬居囂，或曰敖，即敖倉是也. 外壬在位五年，或曰十五年，或曰十年，崩，弟河亶甲立.
據
分類:商本紀
底特律
底特律，又譯積彩，在美利堅密歇根州，乃密州至大. 屬五大湖群邑. 丙申，口六十八萬餘. 若計其郭，則約四百二十九萬. 東南鄰加拿大溫莎.
二十世紀初，底特律為美國汽車工業之所集；一九六〇年代至一九七〇年代，底特律暴動，更經石油危機之患，食貨商旅遂蕭條，至今猶貧. 分類:密歇根州
中華民國總統
中華民國總統，乃中華民國之元首也. 民國三十七年始行憲政，初置. 蓋民國法堯舜，尊位無有常人，選賢與能，唯民意是舉. 修憲前，六年一任，國民大會舉而得；以降則四年一任，舉國直選，允連任一. 《中華民國憲法增修條文》曰：「總統、副總統，由人民直接選舉之. 」現任者乃蔡英文也. 英文亦第一女總統.
田假
田假，齊王建弟也. 章邯殺儋於臨濟下，齊人乃立之為王，已而榮引兵，擊逐假. 假亡走楚. 後事無復見於史.
河亶甲
河亶甲，又作戔甲，殷商之帝王也，子姓，諱整，太庚之孫，太戊之子，一说外壬之子也.
外壬崩，河亶甲立，自囂遷於相，征藍夷，再征班方. 殷復衰，河亶甲在位九年，崩，子祖乙立，祖乙或曰仲丁之子也.
據
分類:商本紀
回曆
回曆，屬陰曆，為諸國回民所用.
辨名
正名伊斯蘭曆、伊斯蘭教曆，別稱回教曆、回回曆、伊曆.
分類:宇內曆法
田儋
田儋，狄人，故齊王田氏族也. 陳涉使周市略地，至狄，儋擊殺. 令自立為齊王，略定齊地. 秦將章邯圍魏王咎於臨濟，儋將兵救魏. 章邯夜銜枚，大破齊、楚軍，殺儋於臨濟下.
辛丑河南水災
辛丑中伏，豪雨北上，襲豫北大部，鄭州、焦作、新鄉、輝縣、衛輝、延津、長垣、安陽遭灾，汛情一時再急. 豫地洪灾，淹縣區逾百，鄉鎮八百餘，灾民三百萬餘，傷人甚大，亡者逾百人，損莊稼財物無計，可謂慘矣.
沙特阿拉伯
沙特阿拉伯，或譯沙烏地阿拉伯，地在阿拉伯半島，方二百四十萬公里，口三千七十七萬餘，都利雅德. 富石油居天下首，綠州出小麥棗椰.
史
回教源兹. 一七四四年，迪里耶之穆罕默德·本·沙特贊瓦哈比派，偕瓦哈比立國於內志，號伊瑪目. 自此沙特氏號令於內志，享國七十五年. 為鄂圖曼帝國所滅，伊瑪目阿卜杜拉見擄，斬於君士坦丁堡. 一八一九年，伊瑪目阿卜杜拉·阿齊茲從子圖爾基復國於內志.
一八九一年，哈伊勒拉什德氏篡立. 一九〇二年，沙特氏遺族阿卜杜拉·阿齊茲潛返國中. 一九二二年復定內志，號埃米爾. 併哈薩、亞薩爾，滅漢志王國，取聖城. 一九二七年稱王. 一九三二年，以內志、漢志、亞薩爾等處，建國，號沙特阿拉伯.
一九三八年，其國探得石油，以售外國，獲利至今.
行政
王號兩聖地監護者，乃穆斯林之首也. 王兼大維奇爾，總統國事. 法以古蘭經為憲，沙里亞法為用，刑具笞、肉，為聯合國所非. 國中不立政黨. 二〇〇五年始行選舉，女子不得預，每受外人非議不公，國人皆指，此為俗也，外人勿干，以抗.
王決事，須稟烏理瑪及宗室，行事悉遵古蘭經及聖法. 王權雖重，猶有所約. 王崩，烏理瑪及宗室選新王，內爭無寧日.
國有甲兵十萬. 無守戰，則從民所願而募集. 有事，徵國人五年，常役二年，殊役三年.
地方
國分十三省，都利雅得省利雅得.
利雅得省治利雅得；麥加省治麥加；麥地那省治麥地那；巴哈省治巴哈；北疆省治阿爾阿爾；焦夫省治焦夫；蓋西姆省治布賴代；哈伊勒省治哈伊勒；亞西爾省治艾卜哈；東境省治達曼；泰布克省治泰布克；奈季蘭省治奈季蘭；吉贊省治吉贊.
民俗
國人多奉伊斯蘭教，國宗瓦哈比派. 奉聖法，男子可四娶而女子不可，禁酒及豕. 伊斯蘭聖地在國境，常迎普世穆斯林朝聖. 國內多沙漠，男女皆覆面而行.
阿爾菲格
阿爾菲格，英吉利國之聖人，曾為坎特伯雷大主教，生於九五三年，卒於一零一二年. 阿爾菲格幼而出家，為僧修行，以德行著稱，不貪不瞋. 歷任巴斯寺之住持，溫徹斯特之主教，一零零六年，登坎特伯雷大主教寶座. 在位之日，勤修教化，尊崇敦斯坦、史威頓等聖人之道，建立諸寺，造立風琴，見證丹麥王克努特皈依基督教.
一零一一年，北歐海盜陷坎特伯雷，擄阿爾菲格. 阿爾菲格堅拒為己贖身，囚禁七月. 一零一二年四月十九日，海盜於格林威治酒醉之際，以畜骨擲阿爾菲格，又以斧劈其首而殺之. 阿爾菲格葬於聖保羅大教堂. 一零二三年，克努特王遷葬之於坎特伯雷大教堂.
阿爾菲格之死，震驚托基爾，使之改投英吉利王之麾下. 一零七八年，阿爾菲格封聖，其墓遂成聖地. 安瑟倫及托馬斯貝克特，仰之彌高. 蘭弗朗克、坎特伯雷之奧古斯丁並力倡其聖德.
阿爾菲格之誕辰，在英吉利及北歐皆有慶祝. 教堂以其命名者所在多有，尤以肯特郡為甚. 巴斯市聖母暨阿爾菲格教堂即為一例. 阿爾菲格之信仰，以虔誠、謙遜、不屈不撓著稱，為人所念. 其殉道之聖德，益彰其要於英吉利教會始創史.
漢中宗孝宣皇帝
漢中宗孝宣皇帝，諱病已，字次卿. 以民避諱不便，易諱詢. 征和二年生，祖戾太子據，父史皇孫進.
初生時，巫蠱之禍，祖父皆死，遂陷囹圄. 時謂獄有天子氣，武帝令殺囚. 廷尉監邴吉力保病已，得不死，次日武帝撤令. 吉以女囚乳之. 戾太子得雪，病已寄大母史良娣家. 元鳳六年，娶許平君.
元平元年，昭帝崩，昌邑王賀立，旋廢. 吉舉病已嗣. 因霍光迎立，易諱詢，時年十九.
初即位，政事一決於光. 上官太皇太后以為光幼女成君可以為后. 帝念舊，詔求微時故劍，朝臣議決立許平君為后. 光妻顯不歡，本始三年殺許皇后. 光使帝不咎. 次年立霍成君為后.
地節二年霍光死，帝親政. 收霍氏權，諸霍懼，謀變，事敗滅族，霍皇后廢.
帝嘗為黔首，知百姓疾苦. 為政勤儉，嚴大臣而寬百姓. 重民命，廢苛法.
於外恩威並施. 神爵元年，先零羌與諸羌借匈奴兵攻漢. 帝以趙充國、許延壽出金城，破之. 留充國屯田. 二年五月，諸羌殺首領楊玉、猶非等，降漢. 帝置金城屬國，撤還屯田. 匈奴內亂，甘露三年，呼韓邪單于親至五原塞請為漢藩，北邊始寧.
宣帝間，吏稱其職，民安其業，史曰：「孝宣之治，信賞必罰，文治武功，可謂中興. 」後人稱昭宣二朝為昭宣之治.
太子嘗上言宜用儒生，帝斥曰：「漢家自有制度，本以霸王道雜之，奈何純用德教，用周政乎？亂我家者，必太子也. 」唯太子乃許皇后所出，得不廢.
黃龍元年崩，葬杜陵. 太子奭嗣.
諸葛瞻
景耀四年，為行都護衛將軍，與輔國大將軍南鄉侯董厥並平尚書事.
六年冬，魏征西將軍鄧艾伐蜀，自陰平由景谷道旁入. 瞻督諸軍至涪停住，前鋒破，退還，住綿竹. 艾遣書誘瞻曰：「若降者必表為琅邪王. 」瞻怒，斬艾使. 遂戰，大敗，臨陣死，時年三十七.
干寶曰：瞻雖智不足以扶危，勇不足以拒敵，而能外不負國，內不改父之志，忠孝存焉. 西晉《泰始起居注》曰：諸葛亮在蜀，盡其心力，其子瞻，臨難而死義，天下之一善也.
戴卓爾夫人
縮圖|右|戴卓爾夫人 戴卓爾夫人，名瑪格麗特，本姓羅伯茨. 英國女首相，其在位最久，凡十一年. 屬右派，以嘗反共產主義，為蘇聯人號其曰「鐵娘子」. 以封女爵，故又稱戴卓爾女爵. 其理念為「戴卓爾主義」，梅傑、布萊爾內閣皆從之.
傳
一九二五年生於英格蘭林肯郡格蘭瑟姆也. 卒業於牛津. 一九七〇年，入希斯內閣，拜教育及科學大臣. 一九七九年，為首相，組閣凡三届，次於威爾遜. 在位之最久，乃自利物浦伯以來在位最久之首相. 一九九〇年，為同黨之赫爾塞廷所敗，遂辭相. 後財政大臣梅傑繼為首相. 十一月二十八日，去職. 二〇一三年，夫人薨，年八十七. 葬切爾西太醫院墓區、故夫丹尼斯墓側.
戴卓爾夫人嘗入訪中華人民共和國. 一九八四年，與趙紫陽簽《中英聯合聲明》於北京. 遂定香港予中華人民共和國之論也.
丈夫子女
分類:溫莎列傳
第五次反法聯盟
第五次反法聯盟，蓋法國與奧地利之爭，屬拿破崙戰事. 一八零九年四月，奧地利欲復失土，犯法國屬邦於德意志. 英、西、葡、西西里、撒丁皆援奧. 普魯士則不動.
法皇拿破崙，率其兵馬，屢勝於蘭德施特、阿斯珀恩埃斯林、瓦格拉姆等役. 七月，法師入奧境，並克之於意大利. 英人攻安特衛普不成.
法奧約於申布倫，乃終此戰. 奧地利甚困，失土、民、財多矣. 為免復損，遂盟法國.
此戰其一，削法師之力、弱拿破崙之望. 阿斯珀恩埃斯林之役，示拿破崙可敗也. 法師漸衰，質未及量，縱拿破崙亦難御如此之眾.
此戰其二，初見徵兵之至，乃分軍團，散佈廣大，實新式戰爭也. 勝負非決於一役，而在於消耗也. 故曰「當代首戰」.
此戰其三，發德意志民族之情懷，反法之念日豐. 提洛爾、西發利亞皆起義. 謀弒拿破崙者亦見. 惟德意志之統一，至一八七一年始成.
此戰其四，拿破崙與奧地利公主瑪麗路易絲成婚，聯合法奧. 然奧地利皇帝弗朗茲，後又與法國交戰.
概而言之，此戰乃法國之險勝也，雖稱霸數年，敗象初呈. 奧地利則免再難，俄羅斯亦未有與.
寄生蟲 (影戲)
《寄生蟲》，韓國電影也，二〇一九年五月三十日佈. 奉俊昊執導.
分類:韓國影戲
無窮集合
夫無窮集合（A）者，同乎：
紅樓夢
《紅樓夢》，清小說也，始見於乾隆十九年，亦名《石頭記》、《情僧錄》、《風月寶鑑》、《金陵十二釵》；四十九年，夢覺主人為《紅樓夢》序. 前八十回曹雪芹著，後四十回高鶚兼程偉元續.
屬四大名著. 迄今乃有專研者，曰紅學.
主題
其乃章回小說，孤而有序，如浪潮湧，主題尚無定論. 然其要點有四：
寶黛釵之情
女媧煉石補天，餘一，自通靈，由僧道變幻為玉而入塵. 適逢神瑛侍者灌而恩於株絳珠仙草，亦求下凡，絳珠乃修成女體，念將畢生之淚還之，僧道因將美玉夾帶其中以入世.
喜羊羊與灰太狼之決戰次時代
《喜羊羊與灰太狼之決戰次時代》，中國動畫也，原創動力所作，陳力進、梁嘉琪、黄俊銘導演. 録《喜羊羊與灰太狼》正典，次二十有四，述喜、灰遊乎來日事. 二〇二一年七月九日，始映金鷹卡通，兼映優酷、芒果，二十三日映畢.
紅樓夢
風俗
《紅樓夢》規模宏大，乃叙賈府上下之事. 賈系大族，因禮教頗多. 子孫雖好言笑，長輩前亦不言；寶釵、熙鳳等知賈母習性，亦善隨和；及至猜謎、游戲，亦暗助長輩嬴之. 元妃省親時更以國禮爲先.
喜羊羊與灰太狼之決戰次時代
始末
知者，欲新以科技，昭告間. 皆喜，大祀. 羊、狼宴而無爐，、偕取之，取道實驗室，涂遇異象，往追，則十五年後矣.
紅樓夢
住所
賈府深宅，爲省親造大觀園，乃曹雪芹据頤和園、圓明園而作. 寶玉題匾，元妃賜名，后令衆人居住. 重園如下：
喜羊羊與灰太狼之決戰次時代
始末
衆人未得爐，亦不復得、. 尋之數歲，不得. 至於十五年後，則成；爲記者以尋人，以食爲業，主火政，爲伶人；尋乎四海而承父業. 、既至，乃大驚，爲不知何處也. 既遇故交，未及寒暄，忽陀螺異變. 偕退之，得卡片一. 皆嘆惋. 問乎，則、失十五春秋，徑至於此. 又卡片者，所碎，中有能，全之或可反、. 以其父失信，十五年未歸故，怨之.
紅樓夢
教義
其教義頗多，以佛、道、儒、神話及家族禮教為主.
喜羊羊與灰太狼之決戰次時代
始末
忽時有機器人至，與奪卡. 麾之者號，有化人爲機器人之術. 手下. 機器人則、、、、等輩. ，兄所化. ，所化.
紅樓夢
佛、道、神話
既名『情僧錄』，乃隱寶玉出家之情，是為僧；賈惜春亦『勘破三春』，削髮為尼. 書成于清，因佛教渲染甚重，而有『情債』之說，『享福人福深還禱福』之文. 除佛門外，此書亦含道意，如賈寶玉續南華經，張道士提親，乃至于全文貫穿之人亦是僧道同行. 『神話』乃指女媧補天之『荒唐』.
喜羊羊與灰太狼之決戰次時代
始末
碎片盡歸，且馮之化衆生乎機器人，父之願故. 偕阻之. ，本名，母也，善植物學，拒之請而夫妻盡作機器人，乃其夫所化也. 佯從，實則伺機毁之. 戰酣，傷，電線曝，乃知機器人. 以爲父者，主也，號. 編之程，事不成則施火藥. 、持之僻壤水下. 既炸，反十五年前.
人物
羊者，祖晴聲喜羊羊、倩羊羊，梁穎聲懶羊羊，劉紅韻聲沸羊羊、小馨，鄧玉婷聲美羊羊、暖羊羊，高全勝聲慢羊羊、銘羊羊，李團聲付羊羊.
紅樓夢
儒與禮教
家禮、國禮，皆為儒道. 乃至經濟仕途、八股文章，賈政崇之而賈寶玉惡之甚深.
喜羊羊與灰太狼之決戰次時代
人物
狼者，張琳聲灰太狼，趙娜聲紅太狼，梁穎聲小灰灰、蕉太狼.
紅樓夢
次要人物
尤二姐，尤三姐，小紅，賈芸，賈薔，賈蓉，賈蘭，倪二，秦鍾，柳湘蓮，薛蟠，賈赦，賈政，賈珍，賈璉，香菱，抱琴，司棋，侍書，入畫，金釧，玉釧，芳官，賈環，趙姨娘，茗煙，邢夫人等. 《紅樓夢》人物眾多，恕不盡述.
喜羊羊與灰太狼之決戰次時代
人物
剔博士，李團所聲. 麾下影子實倩羊羊，祖晴聲；寒天爲銘羊羊化，高全勝聲；黑鑽亦小雷，祖晴聲，妹小雨劉紅韻聲；步雷，劉紅韻聲；奥力，張琳聲.
回目
動畫既製，金鷹映之. 每日酉時，更新四集. 凡六十集，半月爲期. 至於優酷、金鷹，先金鷹兩集，然最新四集，止貴客可覽.
音樂
每集始映之前，奏樂《創造未來》，繆海標、劉峰、耿漪淼、梁子凱寫其詞，壹其作曲，謝琳歌之. 播映完了，則奏《别看我衹是一隻羊》，詞曲演唱悉爲古倩敏.
劇中亦有歌，《知己》，李紫昕所作，暖羊羊所歌. 《星光下的夢想》，亦李紫昕作.
他記
咪咕視頻、米兔兒童、優酷諸網，兼交互式網絡電視，悉有先乎所約時日而釋劇集事.
鄭民生
西曆二零一零年，閩地南平案發焉. 有鄭民生者，縱刃於庠序，童豎亡者八，重傷者五. 消息出，中外震動.
初，鄭為閭館醫，針砭膏敷，良有救治. 零九年，醫不得力，禍起. 館解之. 至一零年，四方覓業不得，營生乏術，漸淪溝壑，遂日狂癡.
一日乃袖刃，發狂奔走，至庠序，適蒙童就館，羣集門牆. 徑前，箍一童頸，出所袖刃，環刺，童顛僕，血濺塵埃. 童皆大驚，四散. 複捉一童，及胸而刺，刀沒. 頃刻，死傷不計數矣. 童懼，哀哭號泣，四野可聞. 洙泗而為修羅獄也. 有健婦名劉瑞英，掃街者也，護童於身後，挺帚擊鄭，鄭退. 眾人亦至，合力而擒之. 當其時，緹騎未至，人皆急切不得近，眾童之免於死者，多賴掃街健婦之力也.
此血案既出，旋驚天下. 民情激憤，黎元共誅，四月，鄭氏伏誅.
豬堅強
豬堅強者，豕也. 有豕困廢墟，不能逃，忍饑挨餓，逾三十六日，方得救，人皆稱奇，贊曰「豬堅強」，名著中國. 川人樊建川聞之，感斯畜性靈，又恐遭宰殺，乃重金購之，優渥豢養，供人遊覽，以彰抗震救災不屈之精神. 辛丑夏，豬堅強卒，年十四歲，享高夀矣.
迫降之愛
《迫降之愛》，韓劇，萬般電視網作. 二〇一九年映. 炫彬、孫藝真、徐智慧、金正鉉主演.
分類:萬般電視網土日劇
祖乙
祖乙，或作且乙，商之帝王也，子姓，諱滕，一作勝，太戊之孫，仲丁之子，或曰河亶甲之子也.
據
分類:商本紀
二男子闕愛
《二男子闕愛》，韓國影戲，二〇〇六年十一月十六日佈. 其名，甚長.
分類:韓國影戲
景駒
景駒，生年不詳. 秦二世二年，陳涉屬將秦嘉聞涉敗走，遂自立為大司馬，擁景駒為楚王，駒自號「假王」. 駒遣公孫慶使齊見田儋，說其共伐秦，儋辭曰：「余聞陳王敗走，而今生死不明，楚安得不請而立王！」乃誅慶. 未幾，項梁击殺嘉，駒走死梁地.
諸葛亮
早孤，從父元將亮及弟均之官. 與荊州牧劉表有舊，往依之，亮躬畊隴畝，好爲《梁父吟》. 身長八尺，每自比於管仲、樂毅.
時劉備屯新野. 徐庶謂備，曰：「諸葛孔明者，臥龍也. 將軍宜枉駕顧之. 」由是備詣亮，凡三往，乃見. 與亮情好日密. 劉表卒，琮聞曹操來征，遣使請降. 備在樊聞之，率其眾南行. 亮從至夏口，曰：「事急矣，請奉命求救於孫將軍. 」時孫權擁軍在柴桑，亮說權. 權大悅，即遣周瑜、程普、魯肅等水軍三萬，隨亮詣備，并力拒曹操. 操敗於赤壁，引軍歸鄴. 備遂收江南，以亮爲軍師中郎將.
二十六年，劉備即帝位. 策亮爲丞相錄尚書事，假節. 張飛卒後，領司隸校尉. 章武三年春，備於永安病篤，召亮於成都，屬以後事. 建興元年，封亮武鄉侯，開府治事，領益州牧. 政事無巨細，咸決於亮.
南中諸郡，並皆叛亂，亮以新遭大喪，故未便加兵，且遣使聘吳，因結和親，遂爲與國. 三年春，亮率眾南征，其秋悉平. 軍資所出，國以富饒，乃治戎講武，以俟大舉. 五年，率諸軍北駐漢中. 遂行，屯於沔陽. 六年春，揚聲由斜谷道取郿. 亮身率諸軍攻祁山，戎陣整齊，賞罰肅而號令明，關中響震，魏命張郃拒亮，亮使馬謖督諸軍在前，與郃戰於街亭. 謖違亮節度，爲郃所破，亮拔西縣千餘家，還於漢中，戮謖以謝眾. 上疏：「請自貶三等，以督厥咎. 」於是以亮爲右將軍，行丞相事，所總統如前. 冬，亮復出散關，圍陳倉，曹真拒之，亮糧盡而還. 魏將王雙追亮，亮與戰，破之，斬雙. 七年，亮遣陳式攻武都、陰平，亮自出至建威，遂平二郡. 詔復丞相. 九年，亮復出祁山，以木牛運，糧盡退軍，與魏將張郃交戰，射殺郃. 十二年春，亮悉大眾據武功五丈，分兵屯田，爲久住之基，百姓安堵，軍無私焉. 相持百餘日. 其年八月，亮疾病，卒於軍，時年五十四，贈丞相武鄉侯印綬，諡爲忠武侯. 亮子瞻，嗣爵.
首爾地下鐵
首爾地下鐵，大韓民國首爾特別市之地下鐵道也，通於一九七四年.
史
肇始於一九七一年四月. 接國鐵系統通仁川水原諸地，歷經三年又四月工期，開通於一九七四年八月十五日. 今有營地鐵網者有二，曰首爾地下鐵公社，曰首爾都市鐵道公社. 前者營一至四路，後者營五至八路.
價
首十公里單程價韓圓千二百五十，繼後每五公里加韓圓百.
祖辛
祖辛，或曰且辛，商之帝王也，子姓，諱旦，祖乙之子也.
祖乙崩，祖辛立，居邢. 妣甲，甲骨文作「祖丁母妣甲」，子祖丁. 在位十六年，或曰十四年，崩. 弟沃甲立.
據
分類:商本紀
韓王信
韓信，故韓襄王孽孫也，沛公使張良徇韓地，得信，以為韓將，拜為韓太尉. 項羽聞漢略韓地，令鄭昌為韓王距漢，信急擊，昌降漢. 乃立信為韓王. 五年，剖符，王潁川. 六年，以太原郡為韓國，徙信以備匈奴，請治馬邑. 許之，匈奴冒頓大入圍信. 上賜書責讓之，信恐誅，與匈奴約，以馬邑降. 十一年，入居參合. 漢使柴將軍擊，斬信.
因數
因數者，數之因子也. 數者，多指自然數，然整數，實數，甚至環中物亦無不可.
定義
有二數甲（a）乙（b），乙乘某數得甲，曰乙為甲之因數，或曰甲為乙之倍數，或曰乙除盡甲（記曰 「b|a」）.
數之公共因數，曰公因數. 數之公共倍數，曰公倍數.
若一公因數為其他公因數之公倍數，曰最大公因數. 若一公倍數為其他公倍數之公因數，曰最小公倍數.
例
觀乎自然數，二、四為八、十二之公因數，而四乃最大公因數；廿四、四十八為八、十二之公倍數，而廿四乃最小公倍數.
觀乎多項式，元加一（x+1）、元方減一（x^2-1）為元四乘方減二元方加一（x^4-2x^2+1）、元四乘方減一（x^4-1）之公因數，而元方減一乃最大公因數；元方減一（x^2-1）、元立方減元（x^3-x）為元加一（x+1）、元減一（x-1）之公倍數，而元方減一乃最小公倍數.
沃甲
沃甲，或曰開甲、羌甲，殷商之帝王也，子姓，諱逾，祖乙之子，祖辛之弟也.
祖辛崩，沃甲立，自邢遷於庇. 沃甲在位二十五年，或曰二十年，或曰五年，崩，祖辛之子祖丁立.
據
分類:商本紀
催妝
催妝，婚姻禮俗. 謂女方出嫁，須男方屢催，方梳妝啟行. 婚禮前二三日，男家與催妝禮，有鳳冠霞帔、婚衣、鏡、粉等.
分類:禮俗
編程語言
程式語言者，電腦程式所習用之言語也，指令於電腦.
程式語言為人造，故其行文用詞，多從規定，有語法及語義，語法定符號文字之組合，語義則為編程之釋. 編者甚多，故種類繁多，或可自身編纂，或可結合與他，亦有視用途而作，如網頁，文字處理，作業系統，編譯器開發等. 似日常語言者，謂高階程序語言.
史
初載於穿孔紙，為梭機所用. 計算機興，蓋其行二進法，程式語言因勢更易，以二進碼為基，曰「機器語言」. 正為諳解，多以今語代以二進碼.
機能精進，需求愈增，磁鼓、磁帶俱用世，解釋器見，假培基也. 若夫軟盤見，機能亦進，則高級語言用世，假丙語言是也.
今之程序語言，不勝其數，風行者，若丙語言，若丙升，若丙正正，若爪哇，乃至哌同，悉高等語言也.
分類:編程語言 分類:基礎之文
諸夏
諸夏者，春秋諸國也. 若「有夏」者，周人自稱，及至春秋戰國，諸侯以諸夏而自稱.
夏昔有禹|文命，興於西羌，造邦封建，合十二氏，立夏后為首，固傳統世，周人襲之，以夏為雅. 夏者，中國也. 昔魏以為故夏地，而自稱以夏王. 後諸侯既没，始皇一統，諸夏遂一也.
孔子曰：「夷狄之有君，不如諸夏之亡也. 」別於夏者，實夷也.
分類:周書
催妝詩
催妝詩，亦作催粧詩. 舊俗，成婚前夕，賀者賦詩以催新婦梳妝，故名.
《唐詩紀事》卷三五載有唐陸暢《奉詔作催妝詩》.
至宋，又有催妝詞，覽呂渭老《好事近》詞之四：「彩幅自題新句，作催妝佳闋. 」可知. 其後文人集中催妝詩詞，類為應酬之作，非必成於成婚之夕.
引據
分類:體裁
劉琮
劉琮，漢成武侯表子也. 表病，兄琦舍江夏歸. 附琮者張允等恐其見表而父子相感，更有托後之意，乃謂琦曰：「將軍命君撫臨江夏，其任至重. 今釋眾擅來，必見譴怒. 傷親之歡，重增其疾，非孝敬之道也. 」遂遏於戶外，使不得見. 琦流涕而去，人眾聞而傷焉. 遂以琮為嗣. 琮以侯印授琦. 琦怒，投之地，將因奔喪作難. 會曹操軍至新野，琦走江南. 蒯越、韓嵩及東曹掾傅巽等說琮歸降. 琮曰：「今與諸君據全楚之地，守先君之業，以觀天下，何為不可？」巽曰：「逆順有大體，強弱有定勢. 以人臣而拒人主，逆道也；以新造之楚而禦中國，必危也；以劉備而敵曹公，不當也. 三者皆短，欲以抗王師之鋒，必亡之道也. 將軍自料何與劉備？」琮曰：「不若也. 」巽曰：「誠以劉備不足禦曹公，則雖全楚不能以自存也. 誠以劉備足禦曹公，則備不為將軍下也. 願將軍勿疑. 」
及操軍到襄陽，琮舉州請降，劉備奔夏口. 操以琮為青州刺史，封列侯. 蒯越等侯者十五人. 乃釋嵩之囚，以其名重，甚加禮待，使條品州人優劣，皆擢而用之. 以嵩為大鴻臚，以交友禮待之. 蒯越光祿勳，劉先尚書令. 初，表之結袁紹也，侍中從事鄧義諫不聽. 義以疾退，終表世不仕，操以為侍中，其餘多至大官.
魏文帝
魏高祖文皇帝， 諱丕，字子桓，中平四年冬生於沛國譙. 武王操同武宣卞后嫡長子. 建安十六年為五官中郎將、副丞相，廿二年立為魏世子，廿五年魏武王薨，丕嗣為魏王，逼漢獻帝禪位，改國號魏，曰：「舜禹之事，吾知之矣. 」
黃初二年，詔令十萬口郡國年舉孝廉一人. 修孔廟，封孔子之後宗聖侯. 五年復太學，設五經穀梁博士. 六年，立叡為太子，召曹真、陳群、司馬懿囑託後事，同年崩，葬首陽陵.
帝幼好文學，擅騎射擊劍，長於詩、賦、批評. 與其父魏武帝操，弟陳思王植並稱三曹. 今存魏文帝集二卷. 亦著有《典論》，今僅存其《論文》.
祖丁
祖丁，或曰且丁，殷商之帝王也，子姓，諱新，祖乙之孫，祖辛之子也.
沃甲崩，祖丁立，居庇. 妣辛，甲骨文作「祖丁配妣辛」，妣癸，甲骨文作「祖丁配妣癸」，祖丁在位三十二年，或曰九年，崩，立沃甲之子南庚.
祖丁子陽甲、盤庚、小辛、小乙.
據
分類:商本紀
建興 (西晉)
建興者，乃晉愍帝司馬鄴之年號也. 時五年. 另前涼用至四十九年.
釜山廣域市
釜山廣域市位韓國東南，當落東江口. 口三百九十有六萬. 古稱富山，釜山浦，東萊. 鄰慶尚南道，蔚山廣域市. 今其市長爲朴亨埈.
政區
釜山廣域市有十五區、一郡.
氣候
釜山廣域市為暖溫帶大陸性季風氣候，四時分明.
競泳
競泳舉於池、川、湖、海，畢身之力而進，奧運觀者尤盛. 競項有別，凡蛙、仰、蝶、自由、混合五者. 個人、團隊俱得以競. 團競以四人之伍而爭，凡自由、混合二項. 又於混合序以仰、蛙、蝶、自. 各式泳法，咸需悉其藝，合其規，又求至佳之衣、冠等具，唯具亦需合規.
簡史
泅泳自上古始，得證以石器之繪. 泅泳為競，則萌於英國. 一八二八年，聖喬治泳池肇業，又至一八三七年，英國家泳協籌舉泳競盛事，行於倫敦六池.
一八四四年，貳美原民選手會於倫敦，舉世初睹前爬之姿. 亞瑟楚珍(Arthur Trudgen)見其速，遂陰習嫻熟其法. 一八七三年，楚珍彰是姿取勝，斯後爬泳為舉世公認，至速之姿也.
一八七五年，英艦長馬修維柏(Matthew Webb)，圖渡英法海峽之功而果，運蛙泳之姿，泅廿一點二六英哩，費廿一時卌五分. 維柏之首舉亦速，待一九一一年，方有柏格斯氏(T.W. Burgess)愈之.
後歐洲列邦紛立泳協：一八八二年德國立之、一八九零年法國立之，一八九六年匈牙利立之. 同年奧林匹克初舉乎雅典，厥行男子競泳. 一九零八年，世界泳總(Federation Internationale de Natation, FINA)肇建；一九一二年，首行女子競泳. 一九三零年，始有蝶泳者，然泳總齊視蛙蝶，至一九五二年，方曰蝶異乎蛙也.
左|縮圖|維柏暨柏格斯渡英法海峽之徑
黃海
河於濱海入焉七百有餘年，故其水黃，因名黃海，咸豐五年河改道入諸渤，而水色不稍變. 今有鴨綠、大同、漢、淮諸水入焉， 中國遼魯蘇三省，朝鮮之新義州、南北平安道、黃海南道、開城工業區，韓國之京畿道、廣域市、忠清南道、南北全羅道、濟州道濱之.
競泳
現況
非唯池不舉，湖海亦得行，男女俱有五、十、廿五公里等項. 奧運湖海，唯十里是行.
火車
火車，運載之具也，行於鐵路上. 一八〇七年，威爾士首現此物也.
競泳
現況
競泳四姿之別，計蝶、仰、蛙、自由. 除混合單項，競時恆弗可易式；又於混合之競，序泅蝶、仰、蛙、自，四式等距. 奧運之混競，又有二百與四百公尺之別. 縮圖|麥克・菲爾普斯(Michael Phelps)，立混式四百之紀錄，於奧運奪金.
競泳之池
縮圖|國際泳總標準長池略圖，世界錦標與奧運俱適. 世界錦標賽(World Championship)之池，恆長五十公尺、寬廿五公尺，深二公尺以上. 計有十水道，或標以零至九，或一至十，每道畢寬二公尺半；一人(伍)一道，唯逢決賽，需曠池邊二道. 池二端諸道各立一台，選手躍而始泳. 計時計分，又設自動、感測之器. 例如觸板、競者及之，遂確終泳之時而錄，亦悉接力入水之時也.
裁判
為維競技之秩， 特命下列官職.
發令員: 繼裁判長之後，指揮選手，賽始方休. 先令：「預備」，選手聞令就姿. 發令員確見姿式畢宜，即押按鈕，聲響大嗚而始競. 苟有選手未嗚而躍，發令員得判其違規，命選手離台.
智利
智利，居南美洲，西眺太平洋，東臨阿根廷及玻利維亞，北接祕魯，南望南極洲. 國有土七十五萬餘平方公里. 口千六百餘萬. 都聖地牙哥. 富銅、鐵、煤. 信天主教，言西班牙語.
競泳
裁判
游程計算員: 賽前集結選手，予以分組. 蓋由緩而疾置之，無前錄者盡類至緩. 決賽選手苟因故不克，游程計算員錄之、予以呈報.
智利
行政
是國之制，曰共和國，國之元首，稱總統，為民所舉，任之四年，不可連任. 國之政體，三權分立，曰總統、曰國會、曰最高法院，總統與最高法院皆在聖地亞哥，而國會議於瓦爾帕萊索.
考拉茲猜想
考拉茲猜想，數學猜想也，云：今有一正整數，偶則除之以二，奇則乘三加一. 循之反覆，凡數皆歸於一.
競泳
裁判
計時員: 依總計時官指令，坐於所派水道，錄是道選手之時. 倘得替以自動計時、錄影設施，即免計時人事之需.
智利
行政
總統統率陸海空軍，軍力之強，冠絕拉美. 昔有總統曰皮諾切特者.
沙士病毒
沙士病毒，官名嚴重急性呼吸道綜合徵冠狀病毒，屬冠狀病毒科. 初現於二〇〇三年，作瘟疫於廣東，波及中國. 染病者，炎肺起熱，四肢痛乏，頭痛咳嗽. 疫初，廣東政府欲蔽百姓，噤默媒體，斷香港電視臺之聲. 事後，時中華人民共和國衛生部部長張文康因此免職.
據
分類:病毒
競泳
裁判
轉身檢查員: 一人委以一或數道，驗選手之姿，裁其合否轉身、起泳暨終泳等規. 苟有違情，即列陳賽項、道號、事由，以為失格報告，呈遞予檢查主任，復交付裁判長.
姿勢檢查員: 一人委以一道，返覆側步於選手，隨視其姿，裁其合否泳式之規. 於池端或覆轉身檢查員，遂佐之.
苟任一官察其所委選手，有違情之裁，即錄其所見，呈報總裁判長，供其閱覽. 總裁判長視違情，可判選手失格. 總裁判長掌汰除大權，一切失格之決，亦需咸具總裁判長之意. 蒙汰之選手，得提異議，不為原項官員所審，他官另議裁之.
泳具
縮圖|澳大利亞泳隊合影，攝於一九九六年.
智利
地方
智利居安第斯山脈與太平洋間，南北廣四千三百餘公里，然東西寬僅二百公里，視之甚窄，故號絲帶國.
概以三域析之：
由西而東，先者乃一狹海岸，山脈次之，寬廣高原再次之. 此高原土甚沃，可耕可牧. 智利國與阿根廷及玻利維亞以安第斯山脈之東脊為界.
太平洋之胡安費爾南德斯諸島復活節島亦隸智利.
年均雨量北域之安托法加斯塔為十二又十分之七公釐，聖地牙哥為三百七十五公釐，南域之火地島為五千八百公釐.
尕勒莽貝伊國
尕勒莽貝伊國，在安納托利亞，乃突厥人所立，奉伊斯蘭教.
智利
地方
其國政區十六，今具其名如下：
民俗
國民能歌善舞，而尤愛魁卡舞，謂之「國舞」.
尕勒莽貝伊國
尕勒莽稱自起撒魯爾部，亦有人以其出自阿夫沙爾部，此二種皆為烏古斯二十四部.
考拉茲猜想
以六為例. 循上式，依序可得六、三、十、五、十六、八、四、二、一，共八步.
又以十九為例. 循上式，依序可得十九、五十八、二十九、八十八、四十四、二十二、十一、三十四、十七、五十二、二十六、十三、四十、二十、十、五、十六、八、四、二、一，共二十步.
分類:數學
馬騰
馬騰，字壽成，蓋援後也.
漢桓帝時，其父字子碩，嘗為天水蘭干尉. 後失官，因留隴西，與羌錯居. 家貧無妻，遂娶羌女，生騰. 騰少貧無產業，常從彰山中斫材木，負販詣城市，以自供給.
騰為人長八尺餘，身體洪大，面鼻雄異，而性賢厚，人多敬之. 靈帝末，涼州刺史耿鄙任信奸吏，民王國等及氐、羌反叛. 州郡募發民中有勇力者，欲討之，騰在募中. 州郡異之，署為軍從事，典領部眾. 討賊有功，拜軍司馬，後以功遷偏將軍，又遷征西將軍，常屯汧、隴之間. 初平中，拜征東將軍. 是時，西州少穀，騰自表軍人多乏，求就穀於池陽，遂移屯長平岸頭. 而將王承等恐騰為己害，乃攻騰營. 時騰近出無備，遂破走，西上. 會三輔亂，不復來東，而與鎮西將軍韓遂結為異姓兄弟，始甚相親，後轉以部曲相侵入，更為仇敵. 騰攻遂，遂走，合眾還攻騰，殺騰妻子，連兵不解. 建安之初，國家綱紀殆弛，乃使司隸校尉鍾繇、涼州牧韋端和解之. 徵騰還屯槐里，轉拜為前將軍，假節，封槐里侯. 北備胡寇，東備白騎，待士進賢，矜救民命，三輔甚安愛之.
建安十年（一曰十五、一曰十三），徵為衛尉，騰自見年老，遂入宿衛. 初，曹操為丞相，辟騰長子超，不就. 超後為司隸校尉督軍從事，討郭援，為飛矢所中，乃以囊囊其足而戰，破斬援首. 詔拜徐州刺史，後拜諫議大夫. 及騰之入，因詔拜為偏將軍，使領騰營. 又拜超弟休奉車都尉，休弟鐵騎都尉，徙其家屬皆詣鄴，惟超獨留.
南庚
南庚，殷商之帝王也，子姓，諱更，祖乙之孫，沃甲之子也.
祖丁崩，南庚立，自庇遷於奄. 南庚在位二十九年，或曰二十五年，或曰六年，崩，立祖丁之子陽甲.
據
分類:商本紀
尕勒莽貝伊國
尕勒莽先祖努爾蘇菲，避韃靼之災，自阿蘭逃錫瓦斯，且於巴巴伊沙克抗於魯迷素旦國.
安納托利亞諸城為巴巴伊沙克所克，魯迷素旦國耗費巨萬，至不得已，竟於法蘭西募兵，終平此人.
努爾蘇菲為巴巴伊沙克忠徒，亦與其義，本當同誅，然魯迷素旦於柯塞達役敗於韃靼，素旦亦求自保，與義豪強已然無力，素旦除首惡， 招安諸豪強，降於韃靼兵鋒，以存魯迷國祀.
西曆一二五七年，努爾蘇菲死，子卡拉曼立，先韃靼將軍拜住牧此地，並控魯迷素旦、亞美尼亞王等.
拜住遂絀，元世祖封旭烈兀為伊兒汗，制於西亞，服木剌夷及黑衣大食，殺回教宗主海裡凡，立伊爾汗國，即蒙元西北諸王.
魯迷素旦凱霍斯魯二世死，其子凱考斯二世與阿爾斯蘭四世方爭，尕勒莽助凱考斯二世，唯後魯迷素旦國大維齊爾佩瓦內，扶阿爾斯蘭四世為素旦，亦為伊爾汗之擇，凱考斯二世廢之，流亡拜占庭.
雖受制於韃靼，阿爾斯蘭四世亦謀平小亞諸突厥貝伊國，復魯迷素旦國之舊疆，諸多巴伊與異密皆為魯迷素旦發兵剿殺，尕勒莽在時已為強國，阿爾斯蘭四世不以力服之，乃欲取賂買，賜拉倫德、埃爾梅內克地予尕勒莽巴伊立國.
尕勒莽遂為魯迷素旦阿爾斯蘭四世之封臣，尕勒莽巴伊法存，不為突厥野種，是為大元大蒙古國大福報大伊爾汗屬之魯迷國素旦之尕勒莽巴伊.
時聖戰為小亞諸突厥貝伊國之國策，可號諸教友，以彼而開回教之新疆，尕勒莽輒逾托羅斯，而侵亞美尼亞地，初之，伊兒汗國不尊回教，且亞美尼亞國亦與韃靼交好，尕勒莽徒獨居小亞腹地，未敢輕舉.
後，尕勒莽與魯迷素旦相爭，勝矣，乃壯野心.
西元一二六一年，尕勒莽起兵，以迎凱考斯二世素旦為名，入寇魯迷素旦國.
尕勒莽直入魯迷國都科尼亞，然此怒伊爾汗，汗怒曰：「何來之突厥野種！」魯迷國師佩瓦內·穆爾因丁·蘇萊曼領兵入科尼亞，尕勒莽不敵，大敗予降，服於伊爾汗.
時，尼西亞國取其拉丁國都君士坦丁堡，米海爾八世冕拜占庭皇帝，拜佔庭已無昔日煌煌，虎狼之民愈往小亞，尕勒莽合縱連橫，立抗韃靼.
然，韃靼軍速來，尕勒莽敗，埃爾梅內克失，穆罕默德一世逃，時，埃及素旦拜伯爾斯與欽察汗盟，同拜佔庭修，並得小亞多強助之，是故，伊兒汗終不直吞小亞，尕勒莽間活.
西元一二七六年，魯迷素旦國剿尕勒莽，格克蘇谷之役，尕勒莽大勝.
同年，埃及素旦拜伯爾斯御駕親征，於卡帕多西亞敗魯迷素旦國及韃靼兵，入開塞利.
尕勒莽巴伊，穆罕默德一世擇與埃及盟入科尼亞城，魯迷素旦國崩，不能以國矣.
穆罕默德一世立凱考斯二世素旦之子吉姆里，自任大維齊爾.
埃及素旦拜伯爾斯遠離巢基，民不持之，是故，遂還軍敘利亞，同年，崩於敘利亞.
居內里襲尕勒莽巴伊，繼父兄余烈，小亞既為突厥之海，韃靼不可以數戰定焉，突厥巴伊去而復來，不能拔根.
西元一二八四年，居內里復篡素旦之位，伊兒汗阿魯渾兵鋒至，居內里還國，韃靼窮追不捨，至尕勒莽腹地，居內里運矣，雖屢挫衄，而小令不失，且於元至元三十年，破塞浦路斯國，奪阿萊耶城.
居內里卒後，其弟馬哈茂德嗣.
西元一三〇八年，魯迷素旦國潰，馬哈茂德奪科尼亞，其卒，子穆薩嗣.
西元一三三五年，伊爾汗不賽因崩，伊兒汗國則解.
後四十餘年，尕勒莽大空位期，內分之久，所幸外境，伊兒汗已解，雖其殘支丘拜尼猶存，然以非大患.
朱潘之子鐵木耳塔什敗亡，逃埃及，其屬艾里特納立艾里特納巴伊國，尕勒莽則於埃及助下，廣擴其土，以科尼亞為北都，易卜拉欣一世治下，稍見魯迷素旦國風.
西元一三六一年，阿里成嗣尕勒莽巴伊，西之哈米特、格爾米揚，東之艾里特納皆為尕勒莽所侵.
為抗尕勒莽，格爾米揚巴伊蘇萊曼便欲得奧斯曼所助.
西元一三七八年，蘇萊曼女嫁奧斯曼巴耶濟德王子，尕勒莽不願見奧斯曼國強，乃咎奧斯曼. 尕勒莽云：「奧斯曼於小亞增勢，以基督教傭兵謂回教同胞動刀，不復正奉矣！」
奧斯曼云：「尕勒莽陰壞奧斯曼聖戰大計，不復正奉矣！」
後，奧斯曼素旦穆拉德一世嫁女於阿里，以安其國，並為遏尕勒莽，格爾米揚與哈米特退至西，東土為奧斯曼直轄，則格爾米揚國都屈塔西亞亦與奧斯曼，奧斯曼南插地中海，尕勒莽無可擴土.
威尼斯乃勸尕勒莽，阿里侵奧斯曼，克貝伊謝希爾.
穆拉德一世率軍長驅直入，直抵科尼亞，阿里為奧斯曼素旦親兵大破，尕勒莽鐵騎於奧斯曼槍炮之下盡滅，阿里之妻欲為彌縫，因此，穆拉德一世，無割尕勒莽國土，穆拉德一世還歐洲.
西元一三八九年，穆拉德一世崩於科索沃役，阿里再侵奧斯曼，巴耶濟德一世速定之勢，奧斯曼大敗尕勒莽及小亞諸國聯軍，諸國遂滅，卡迪布爾尼丁亦甚惶汗，盟尕勒莽，以抗奧斯曼.
西元一三九七年，巴耶濟德一世於阿克恰伊大破阿里之師，次年，賜死阿里，尕勒莽王子穆罕默德與本吉.阿里囚於奧斯曼國故都布爾薩，巴耶濟德一世東進，卡迪布爾汗丁尼惶汗，不御奧斯曼國，該國貴戚跪迎巴耶濟德，祈其開恩，以免一死，奧斯曼遂至小亞邊疆.
西元一四零二年，帖木兒遂臨小亞，並於安卡拉之役大破奧斯曼，巴耶濟德一世成虜，奧斯曼瓦解，帖木兒於小亞駐軍八月，間，其軍於小亞大掠.
穆罕默德同本吉阿里克逃布爾薩，穆罕默德得帖木兒之力復國，帖木兒有意以尕勒莽遏奧斯曼也，稱尕勒莽巴伊穆罕默德二世為小亞宗主.
西元一四一三年，穆罕默德一世復立奧斯曼帝國，尕勒莽雖抗於奧斯曼，然終無力.
西元一四五一年，奧斯曼素旦穆罕默德二世立，西元一四五三年克拜佔庭國都君士坦丁堡，滅其國，稱羅馬凱撒，奧斯曼逐回軍小亞.
艾哈邁德奔於白羊，垂死掙扎，白羊汗烏尊哈桑破黑羊與帖木兒，南至波斯灣，東抵呼羅珊，逐為雄強.
西元一四七三年，八月十一日，奧特魯克貝利役始，一日之間，烏尊哈桑大潰，八月二十四日，相定誓約，烏尊哈桑退至阿塞拜疆，而奧斯曼盡吞幼發拉底河之西，此戰亦破多國巴伊復國之計，擇篤實之，為奧斯曼萬戶世侯.
艾哈邁德死，其弟卡西姆扶奧斯曼王子傑姆爭權，兵敗遂降，奧斯曼素旦巴耶濟德二世以為厄切爾總督，於一四九三年卒，尕勒莽盡亡.
祕魯
秘魯，明稱孛露，居南美洲，西望太平洋，東接巴西，北臨厄瓜多、哥倫比亞，南面智利. 國有土一百二十八餘萬方公里. 居有口三千二百八十六萬餘. 都利馬. 產金、銀、銅、鉛、煤、石油、鋅. 信天主教.
行政
秘魯天下分為二十五州及利馬省，各區政由選舉生，該地方官、議會，每屆秩各為四年. 地官主規所部廣，施公投資計，勸利動，治小產. 利馬省則由市議會治.
地方
秘魯幅員千二十八萬五千二百十六平方千米，參二於墨西哥. 其國北鄰厄瓜多爾與哥倫比亞，東與巴西、玻利維亞接，南接智利，西瀕太平洋.
安第斯山貫其南北，分秘魯為三區：右為中區，狹平原也，其地非時令河所經者，咸屬乾旱. 高原區，即安第斯山區，阿尔蒂普拉诺高原、瓦斯卡蘭山在焉. 瓦斯卡蘭山，國之絕峰，高六千七百六十八米. 第三區，林區也，秘魯國土，十之六屬焉；廣隰也，屬亞馬遜雨林，在安第斯山東.
史
1532年，弗朗西斯科·皮薩羅引之征服者破印加帝阿塔瓦爾帕，西班牙自初謂土之. 十年後，西班牙國建成秘魯總督區，蓋括以西班牙在南美洲殖民地之大半. 總督弗朗西斯科·托萊多1570年重組該國，令銀礦開采為財路，被役之印第安人為工. 秘魯之礦藏為西班牙國攜入，亦發延遠至歐洲和菲律賓之網絡. 此，王行波旁革，增其稅，分秘魯總督區. 新例發矣圖帕克·阿馬魯二世叛，而悉破.
十九世紀初，獨戰於南美洲方發，而秘魯保皇主義者甚多矣. 以菁英法在獨與繼忠西班牙室二選項間生變，秘魯者獨欲至何塞·德·聖馬丁與西蒙·玻利瓦爾起事而後成. 共和國成初，各地軍事領袖之間爭致政不穩之權. 隨玻利瓦爾立拉丁美洲盟之計遭敗，秘魯二玻利維亞邦聯成尋後又告解，秘魯者然亦始建. 自1840至1860年，在總統拉蒙·卡斯蒂利亞之治之下，鳥糞口轉入增國，秘魯仍定也. 而至1870年，其利漸見盡，國家重負，狡客之內鬥更展.
秘魯在1879年至1883中有之太平洋戰敗於智利，歷《安孔之約》並《利馬條約》割阿裏卡與塔拉帕卡兩省與智利. 須臾大蕭條亂萊吉納政，亦發政亂，秘魯民黨隨而並起. 在後之三十年，秘魯之勢皆繞菁英、軍將與民黨之爭也.
1968年，胡安·貝拉斯科·阿爾瓦拉多將軍率甲兵變節，費爾南多·貝朗德·特里總統旋受黜. 貝拉斯科奪權之革以敦化，行變革與土地之分割，農愛之. 1975年，弗朗西斯科·莫拉萊斯·貝穆德斯反，止貝拉斯科之革進程，建民主制. 1980年，秘魯臨巨外債、遠通貨膨脹、猖獗之毒品私動及大政. 於阿爾韋托·藤森（本名藤森謙也）者下，國家始蘇；而專權、貪與寇權等指使藤森於二千年有總統選後去爭之. 藤森時畢，秘魯試於擊貪之同守財長，今之總統是馬丁·俾斯卡拉.
阿根廷
蓋其國名，意為白銀，以西班牙人初至，睹土著穿銀為飾，遂名.
昔有總統胡安·庇隆，甚賢能.
民族主義
民族主義者，以民族主其權而可自為者也. 若言民族主義，當明民族之義.
詮述
民族者，以安德森界之，實想像之社羣也，亦有其涯. 何謂之想像？人於民族之中，同民族者眾，不克盡識，亦未見聞，然固諳人、我之同系於民族也. 至於其涯，或謂之界. 華人，族群於世之最眾者也，雖然，其據萬國民數，但百之十八又十之三，疆界亦變動，然有屬之者，亦有非之者.
至於中國，昔有夏之聲音，上古而析，始皇一統其書，然所書者，聖語也. 其超乎於言辭，實純乎符號之乾坤也. 之於諸夏，文言是也；之於大食，古典阿拉伯文是也；之於歐洲，拉丁語是也. 宇內之諸文明，攝夏於內，悉以超乎塵世之權勢，統成聖語，以此為仲，視己為中也. 以與圖觀之，茫茫禹跡，劃為九州，所映顯者，蓋以古今華夷之制，以決內外之序次，或曰統一王朝之「天朝萬邦」之序也. 雖然，此等秩序，亦有社羣生焉，然其非今人所言之「民族」也，蓋因其所假者，非是人者，而是聖力也. 之於中國，帝受命於天是也；之於歐洲，君權神授是也；之於阿茲特克，天是也. 此等聖力，驅迫社羣，拓其疆界，若伐夷，使之化夏. 其異乎於今世者，蓋其擴張，未有鵠也.
伐夷，化為夏，非是中國所獨有，今人所言民族主義降之前，此為常也. 雖是夷人，尚未化之為夏，然其處之於進程，此足矣. 元清納為中國之一朝，此蓋真因者也. 彼眾夷人，習夏法，終滅種而化為夏，此之謂「文化認同」者也. 靡暨於夏、大食，直至十八稘，亦是如此. 可見西裔屬民所擬之《平蠻策議》一文：
欲拓吾人之農業，必先化印第安人為西班牙. 彼眾之怠惰、愚昧，同於當應償之奮力，而所行之漠然，乃使吾人以為，彼眾源有染之種族，亦距其源，愈遠愈形退化……唯今之計，當使印第安人通婚吾人，後彼眾去進貢之義務，再者發給私有土地，使之馴至滅種.
中古之時，歐洲之貴冑，其共許之意，甚於庶民. 然變革降至，意之潮即始，思理居上，變教之興，法民革制，繼而宗教為一意理而衰退，顯族當政即成前古之事，而後民族國家興焉，其之公民，人皆平等，嘗觀此詞，有公民平等甚於他公民者，誠難思之也. 人生之於理想者，未有減卻也. 雖然，天園即去，夏夷之別漸融，序次衰滅. 輪迴投胎，天園復生，世人未有見之，禮崩樂壞，新法尚於降孕，故之於當時，須由小故移為大故，無意移為有意，有何物可代民族而適之邪？以社羣觀之，我即去，有他“我”存焉，然“我”有存，則民族即存也.
夫民族，常為理想之社羣，雖然，其內剝削、迫穢、不平有焉，然吾人嘗以為其兼愛，以為其理想，具而言之，“天下興亡，匹夫有責”之理想也. 況乎民族，有其主權，以後其疆土. 昔聖羣之時，雖有疆土之說，然民族者，別乎於「普天之下，莫非王土」者. 鑿空東海，新理偕來者：文明多元是也.
人處之於宇，時而同. 民族主義所興，亦有共時之功也. 共時之功，蓋傳媒業之精進也. 若子實認居千里外者，或人言同辭，閱同報，觀同節目，識同事，是故“吾人”而所內悟也. 傳媒亦有他功，蓋催速聖餘之崩析也. 若夫拉丁語、文言而為故事，所書者，所言者，悉為一也. 而後言辭、傳媒二者交而進，民族之構建，悉為所增速也. 及至十九稘，惟資本制即立，聖羣傾覆，民族即構，而後民族主義興而隆也.
林黛玉
林黛玉，賈寶玉贈字顰顰，別號瀟湘妃子，紅樓夢主角也. 為賈母外孫女. 原太虛幻境之絳珠仙草，因受寶玉前世之神瑛侍者滴水之恩，下凡以淚相報. 生於姑蘇，父如海，母賈敏. 弟早夭. 性聰慧，善詩詞. 過目不忘，一目十行. 與「薛寶釵」相對.
高鶚續書，言黛玉病逝. 或稱絳珠之身，淚盡而亡，或云自縊種種.
判詞
可嘆停機德，堪憐詠絮才. 玉帶林中挂，金簪雪裏埋.
曲文
一個是閬苑仙葩，一個是美玉無瑕. 若說沒奇緣，今生偏又遇著他﹔若說有奇緣，如何心事終虛話？一個枉自嗟呀，一個空勞牽挂. 一個是水中月，一個是鏡中花. 浪想眼中能有多少淚珠兒，怎經得秋流到冬，春流到夏！
案，或謂所詠者為史湘雲、妙玉等，然無所考.
形貌
《紅樓夢》第三回中述其貌：
莫尼旺
縮圖 莫尼旺，柬王也. 西索瓦氏. 佛曆二四一九年誕. 八五年崩，壽六五，外孫諾羅敦氏西哈努克繼位.
林黛玉
形貌
兩彎似蹙非蹙罥煙眉，一雙似喜非喜含情目. 態生兩靨之愁，嬌襲一身之病. 淚光點點，嬌喘微微. 閑靜時如姣花照水，行動處似弱柳扶風. 心較比干多一竅，病如西子勝三分.
莫尼旺
分類:西索瓦本紀
林黛玉
形貌
寶玉贊以「神仙似」、“秉絕代之姿容，具稀世之俊美」與「才貌應世稀」之辭.
阿佛加德羅常數
阿佛加德羅常數，一譯亞佛加厥數，記作NA、L，粒子量此數，則謂一摩爾. 其值六點零二乘以十之冪二十三者也. 有質而欲知摩爾質量之多寡，當求質量並常數之商.
初，以碳十二（）原子凡十二克，得此數而立之，迨二零一九年，切常數為實值，以精確籌算之事也.
永興 (魏孝武帝)
永興為魏孝武帝之年號，於五三二年十二月改元，旋以與太宗同號，復改永熙.
陽甲
陽甲，或曰象甲，商之帝王也，子姓，諱和，祖辛之孫，祖丁之子也.
南庚崩，陽甲立，居奄，殷衰. 自仲丁以來，廢嫡而更立諸弟子，弟子或爭相代立，比九世，亂. 諸侯莫朝. 陽甲在位十七年，或曰七年，或曰四年. 崩，弟盤庚立.
據
分類:商本紀
群 (代數)
群者，對稱性之抽象，今代數之本也. 光之者，法國疇人伽羅瓦耳.
定義
群，集也，有一「乘法」（o） ，合： 若合乎交換律，即甲乘乙必同乎乙乘甲者，則曰交換群，亦曰阿貝爾群.
玻利維亞
玻利維亞，稱多民族玻利維亞國. 居南美洲，北接巴西，西鄰秘魯，南面智利、阿根廷、巴拉圭. 國有土一百一十萬方公里. 居有口九百一十餘萬人. 都拉巴斯. 產石油、硫黃之屬. 信天主教.
西哈努克
縮圖 西哈努克，柬王也，諾羅敦氏. 佛歷二四六六年誕，父蘇拉瑪里特，諾羅敦之長孫也. 母西索瓦氏哥沙曼，先王莫尼旺之女也. 八五年，莫尼旺崩，西哈努克繼位'''. '''二五四八年傳位於子西哈莫尼，登太王. 五六年崩於北京，壽八九.
西哈努克長於作曲及影戲.
分類:諾羅敦本紀
薛範
縮圖 薛範，中國音樂學家、譯家也，筆名嵇志默. 民國二十三年誕上海，兩歲患小兒麻痹，尋醫未果，遂終身殘疾. 以譯蘇聯曲《莫郊之夜》聞名. 二〇二二年九月二日卒，壽八七.
分類:上海市列傳
袁隆平
袁隆平，江西九江人，民國十九年生北平. 少年輾轉蜀贛，弱冠恰逢新政. 初，遵父命投考大都名校，頗無大志，以農學便易，遂入農校. 西曆一九五三年，出西南農學之黌宮，寄身湘西之邊地.
初，及隆平而立，徘徊陌上，忽見一禾甚異，茁於左右，乃坐，孰視久不去. 已而召從事數人，告曰：「此禾之育，可自交也，與他殊異. 」遂取而詳究之，漸知所以，而以為佳稻，遍植之. 於是治稼穡數十年不廢，所得造詣，常人難比，所獲精髓，歐美諸邦遠不及也. 國亦以此受益，民未嘗飢也. 計隆平之雜交稻出，則國有六十億畝之植，增六千億斤之產，又贈友邦計四十餘國，凡稻作之區遍植矣. 由是載譽四海，封院士，冠為杂交水稻之父也. 一九年獲中華人民共和國勛章.
召西奴
召西奴，卒本人延陁勃之女也.
始歸于優台，生子二人，長曰沸流、次曰溫祚. 優台死，寡居于卒本.
後朱蒙不容於扶餘，以漢建昭二年，春二月，南奔至卒本，立都號高句麗，娶召西奴為妃.
其於開基創業，頗有內助，故朱蒙寵接之特厚，待沸流等如己子. 及朱蒙在扶餘所生禮氏子孺留來，立之為太子，以至嗣位焉.
於是，沸流謂弟溫祚曰︰「始大王避扶餘之難，逃歸至此，我母氏傾家財，助成邦業，其勤勞多矣. 及大王厭世，國家屬於孺留，吾等徒在此，鬱鬱如疣贅，不如奉母氏，南遊卜地，別立國都. 」遂與弟率黨類，渡浿帶二水，至彌鄒忽以居之，百濟始立.
百濟溫祚王十三年，春二月，薨，年六十一.
環 (代數)
環者，有加乘二法之代數結構也.
定義
環者，集也，有加乘二法（「+ ，×」），合： 可得證，物乘「零」同乎「零」乘物，皆「零」也（「x × 0 = 0 × x = 0」）.
若乘法合交換律者，曰交換環. 交換環而非零物皆有乘法逆者，曰域.
天津市
天津以漕運而立，以洋務而興. 其城也，東面渤海，西拱京師；北倚燕山之餘脈，南望河陽之沃野. 居海河之尾閭，俗有「九河下梢天津衛，三道浮橋兩道關」之謂.
及共和國，列乎四直轄市. 華北之食貨，多貿易於此. 國務院闢自由貿易試驗區於城東濱海之地，革吏治、薄賦稅，以利工商.
中華曲藝，多濫觴於天津，相聲、鼓曲等盛焉.
古
戰國時天津始有人居.
漢武帝時，始置鹽官於武清. 至隋，運河既闢，商旅輒興；南北來往，絡繹無絕. 至初唐，於蘆台辟盐场，置寶坻盐仓.
明初，燕王朱棣以靖難為名，由此渡河南向而謀天下. 既登大寶，永樂二年，築衛浚池，賜名天津. 天津者，天子之津渡也.
清康熙時，墾荒地萬畝為水田. 雍正三年，擢天津衛為州；九年，又為府. 府城，三岔口西南.
近
清咸豐十年，大沽口陷於英，海禁洞開. 始設三口通商衙門於津，開埠以為口岸. 東西洋諸國，自此多有設租界於城東者，自事訟獄海關. 時人以為國中之國，多恥之.
當是時，華北西人多會于津，舉國上下莫不以為門户. 有吳懋鼎創自來水公司，有范旭東興久大精鹽廠、永利製鹼公司，均開一時民氣之先. 亦有憂樂天下者，立報館以通識聽，興庠序以申新學. 今之《中國時報》、《大公報》，皆發軔於津. 清廷亦興洋務於此，欲師夷長技以制夷也.
同、光之後，外戚領政，國勢愈頹. 光緒三十六年，八國聯軍又克大沽口、天津府，次年，隳天津府城郭以弱清.
西曆一九三七年，日寇侵華. 七月，轟炸天津，毀私立南開大學. 九月，於城北崔黃口屠百二八人. 越四年，英租界陷於寇. 一九四五年日寇降，民國遂復領天津華洋各界，以張廷諤為執事.
既驅日寇，狼煙不靖. 西曆一九四九年，國共戰於華北. 一月十五日，人民解放軍下天津，俘警備司令陳長捷.
汽水
汽水者，飲也. 或曰軟性飲料、氣泡飲料、碳酸飲料. 多沫，味甘. 冷而後飲，風味尤佳，利於消暑. 產者眾，若芬達、雪碧、七喜.
天津市
近
西曆一九六六年，文化革命起，尋廢官署、議會、黨部，以革命委員會代之. 當是時，民多好氣為姦，少有事農商者.
汽水
[[Category:飲]]
天津市
近
越三年，始修地下鐵路. 又經六年，地大震，城中之樓廈椽柱，十有六壞，罹難者兩萬有餘，流離失所者數十萬.
委內瑞拉
委內瑞拉，居南美洲，北接加勒比海，西臨哥倫比亞，東有蓋亞那，南面巴西. 國有土九十一萬平方公里. 居有口兩千六百萬人，蓋信天主教. 都卡拉卡斯. 儲有油、氣、鋁、硫、鐵、金，產甚豐. 現總統馬杜羅，行“二十一世紀社會主義”.
天津市
近
西曆一九八三年，興渠引灤水入城，以紓飲水之困. 城中百姓，終不復飲地下之鹹水.
西曆二零一五年八月十二日夜，大沽口有貯倉乍燃，爆數次，厲火橫飛而接天. 罹難者一百六十有五，傷者七百九十有八.
地方
今之天津市，領區十六.
內城者六，曰南開，曰平，曰河西，曰河北，曰河東，曰紅橋.
近郊者四，曰東麗，曰西青，曰津南，曰北辰.
遠郊者五，曰靜海，曰寶坻，曰寧河，曰靜海，曰薊州.
西曆二〇〇九年，故塘沽、故大港、故漢沽合而為濱海新區.
河東區之鐵廠者，天津之飛地也. 地在河北涉縣，爾為天津所領也.
人文
內城六區，天津人文之本也. 西曆二〇一〇年，共領四百三十餘萬口. 明清之時，多有淮人徙與此地，是為天津民系之源流. 天津之方言，亦多與淮語相若.
外城諸地，多有析河北縣份以入天津者. 是以民風民俗，鮮有類內城者. 外城人多成婚於晨，內城人則成婚於日昳.
它典
分類:中華人民共和國直轄市
荔枝
荔枝者果也. 其樹晩熟，其實廣，上而圓，下大可徑寸有五分，香氣清逺，色澤鮮紫，殻薄而平，瓤厚而瑩膜如桃花紅，核如丁香，毋剝之凝如水，精食之消如絳雪，其味甘，食之有益於人.
據
分類:果 分類:無患子目
超濾法
超濾法者，膜濾法也. 蓋施高壓於液，逼其越半透之膜，由是成過濾之事耳. 凡溶液若水、若乙醇及物之分子量低者，咸可越之，而高分子量者，則殆盡留耳. 若乃多用於蛋白溶液，蓋因蛋白之分子量高甚耳. 斯法也，有類反滲透、微量過濾、納米過濾諸法，惟所濾之分子大小有異而已.
波斯
波斯，中東古國也. 蓋始於夏商之際，迨前六百年之時，國數分，中有名馬太者，為其大也. 其王之女有喜，得夢生有葡萄匝地，遂見疑於王. 俟子生焉，敕令格殺，然卒為使者所救，流落市井之中，名曰居魯士. 然使者之子因而亡耳. 居魯士既長，糾合使者，起兵反王，竟成，遂王馬太. 已而修法度、詰戎兵，德兼四海，小弱之國，咸臣之耳. 若夫呂底亞、巴比倫、麥西諸部，悉為一時之彊，終盡入其中. 自是百年，殆無敵手.
諾羅敦氏
縮圖 諾羅敦氏，高棉王族也. 諾羅敦為始祖. 分類:柬埔寨王國書
波斯
及大流士踐祚，國勢盛甚，思潮欲及四海，遂西希臘，不圖敗陣，慚而崩. 子薛西斯嗣立，承其志，復將大軍三十萬西征，卒亦全軍覆沒，由是國勢日衰. 百年以後，馬其頓王亞歷山大興兵三萬五千，東伐之，所向披靡，遂亡.
自是百年，國土四分，混戰不斷，迨安息人入主，方復混一. 然安息之於波斯，實為外族，雖屢敗羅馬，民心不穩，歷四百年而復大亂. 已而薩珊朝興，混一全國，征戰四方，屢敗羅馬，殆軍其都君士坦丁堡. 然盛極必衰，自立國至極盛，凡四百年，由極盛而亡，不過三十年. 阿拉伯回部興，十數年而滅波斯. 自是波斯之民，無論衣、食、住、行，皆同於阿拉伯. 及阿拉伯帝國衰，方復國，嗣後興亡交替，至於當世，易名伊朗.
其國之土，雖歷朝有異，大抵相若，蓋東起印度、南抵阿拉伯海，西及兩河，北鄰西伯利亞. 土沃，暖而少雨，產良馬、紅棗、白鹽、銅、鐵、金、銀、琉璃、珊瑚、琥珀、珍珠、翠羽、獅子. 中部多山，西北沃土，東有互市.
其民本宗火神，即祆教也. 至阿拉伯奪其國，逼宗回教，自是及於當世.
永興 (魏明元帝)
永興為魏明元帝之年號，始於公元四〇九年，止於四一三年，凡五年.
紀年
!永興!! 元年!!二年!!三年!!四年!!五年